text:
Jan Müller
11.03.2017 - 15:54
”Vit hava fingið eina vælútbygda tænastuvinnu, sum kann útbyggjast enn meira. Í slíkum nýggjum útbjóðingarumførum eiga vit at gera tað vit kunnu fyri at halda hondina undir hesi menning og styrkja ta vinnuna enn meira. Tað haldi eg er ómetaliga týdningarmikið. Og tað haldi eg eisini liggur í kortunum,” segði Bjørt Samuelsen, framsøgufólk hjá Tjóðveldi, tá 1. viðgerð av nýggjari oljuútbjóðing var til viðgerar á tingi.
Rósti myndugleikunum
Bjørt Samuelsen, framsøgufólk hjá Tjóðveldi byrjaði sína framløgu við at rósa teimum, sum hava greitt uppskotið og viðmerkingarnar úr hondum. Hon helt tað vera eitt gott arbeiði, sum varð gjørt og ikki minst kunningina um søguliga tilgongdina í øllum oljumálinum, ið sjálvandi eisini hevði týdning, tá ein vinnunevnd skal taka støðu til eitt stórmál sum hetta.
”Eg gleði meg til at viðgera hetta málið víðari í Vinnunevndini, tí tað er langt síðani, at vit hava fingist við olju her á tingi. Vit hava bara fingist við fisk í seinastuni, og hetta er tí eitt kærkomið høvi til at tingast um okkurt annað tilfeingi enn fisk, eina lítla løtu um ikki annað.
4. útbjóðingarumfar verður her viðgjørt og sum víst á eru fyrireikingar til bæði 5. og 6. útbjóðingarumfar eisini í gongd. Tað er orsakað av m.a. teimum drúgvu royndunum, sum Jarðfeingi eftir hondini hevur fingið, har tey eisini m.a. í samráði við oljuvinnuna halda, at tað er skilagott at hugsa langsiktað, og tí eisini fyrireika tey næstu umførini. Eg gangi út frá, at tað eisini snýr seg um, at tey altjóða oljufeløgini hava møguleika at leggja Føroyar inn í sína langtíðar strategi.
Áhugin fyri at leita fer at vaksa aftur
Bjørt Samuelsen vísti á, at tað er nógv hent á hesum økinum, síðani Føroyar á fyrstan tið fóru undir at bjóða út oljuloyvi. Tað byrjaði við oljulóggávuni í 1998, tá stórt fokus varð á hetta, og onkur dittaði sær at siga, at oljan var funnin, hvat hon eisini varð meira ella minni. Vit vita, at olja er her, og tað er eisini tað, sum ger, at vit áhaldandi síggja hetta fyri okkum sum ein part av inntøkum í framtíðini.
”Minnist seinast vit høvdu oljuloyvi uppi í Vinnunevndini í rímuligari nýggjari tíð, tá oljuráðharrin tók málið um ”open door” upp. Hetta var gjørt m.a. tí økið varð minni áhugavert og orsakað av umstøðunum úti í heimi, og at útlitið til at hava nokk av olju í eitt longri áramál enn hvat man spáddi fyri 10 árum síðani, var broytt munandi.
Eg ivist onga løtu í, at áhugin fyri tí føroyska økinum fer at vaksa aftur. Tað er bara ein spurningur um nær. Sæð við leikmans eygum sær hetta skilagott út.
Bjørn Samuelsen vísti eisini til nakrar av viðmerkingunum til uppskotið, sum hon helt vera rættiliga viðkomandi m.a. at krøvini um, at oljufeløgini skulu gjalda til ymiskar verkætlanir. Oljuvinnufelagið tekur undir við, at árliga gjaldið verkætlanir av týdningi fyri framtíðar kolvetnisveiting og menning av føroyskum vinnuførleikum hækkar og skjýtir upp at hækka upphæddina í uppskotinum úr 100.000 til 150.000 kr. Felagið vísir á, at hóast vit ikki funnu olju í rakstrarverdum nøgdum, so hevur øll vinnan, sum er rundan um oljuna, ment seg rættiliga nógv, og tað haldi eg er sera umráðandi at hava við, tá vit umrøða hetta málið, nevniliga at førleikarnir á sjógvi og landi í mun til oljuvinnu- og offshoretænastur hevur ment seg ótrúliga nógv.
Týdningarmikið at menna vinnuna
Vit hava fingið fleiri hundrað fólk, sum hava ymiskar førleikar á økinum. Tað er ikki so langt síðani, at vit høvdu ein boripall inni á Skálafjørðinum til umvælingar. Vit hava okkara FAS-skipan, sum vit fegin vilja fáa til at blíva verandi og sum partvíst er eydnast til at blíva meira enn hon var. Vit hava alla offshorevinnuna við frálandsreiðaríinum Skansi og Thor, har eru tyrlutænastur, vit hava flogfør. Vit hava í veruleikanum tann útbúnaðin og tað fólkið við teimum røttu førleikunum, sum kunnu veita eina góða tænastu. Tí haldi eg tað er rættiliga týdningarmikið at halda fast í tí, at man í øllum hesum tonkunum alla tíðina skal hugsa um at menna føroyska vinnu, soleiðis at vit eru tilreiðar at taka ímóti oljuvinnuni. Tað er flott at hava klárað tað, havandi í huga, at tað ikki kom nøkur olja upp í rakstrarverdum nøgdum.
So vit hava eina vælútbygda tænastuvinnu, og hon kann útbyggjast enn meira. Í slíkum nýggjum útbjóðingarumførum eiga vit at gera tað vit kunnu fyri at halda hondina undir hesi menning og styrkja ta vinnuna enn meira. Tað haldi eg er ómetaliga týdningarmikið. Og tað haldi eg eisini liggur í kortunum.
Avgjøld viðgerast nágreiniliga í Vinnunevnd
Bjørt Samuelsen nam eisini við viðmerkingar frá FOÍB, Føroya Oljuídnaðarbólki, sum m.a. mælir til at avtaka royalty og lækka partafelagsskattin.
”Tað er eitt kjak vit skulu taka upp í Vinnunevndini. Sjálv bleiv eg eitt sindur ivasom, tá eg læs hetta. Eg gangi út frá, at um so er – og tað er ein leikkona, sum tosar - so eg dugi ikki at siga, um tað er skil í teimum tonkunum. Um oljufeløgini taka avgerð um at bora í Føroyum, tí tey trúgva uppá, at tað er skilagott, so verður tað ikki tað, sum koppar avgerðina annan ella hinvegin. Men tað kann vera, at onkur kann sannføra meg øðrvísi. Partafelagsskattturin er 27%. Vit hava jú ein av heimsins lágu partafelagsskattum annars fyri vinnufyritøkur við 18%, sum er lágt samanborið við flestu lond í okkara parti av heiminum. So kan man kjakast um, um oljufeløgini eisini skulu hava ein partafelagsskatt uppá 18%. Tað er í hvussu er eitt øgiligt lop úr 27 niður á 18%. Um man skuldi havt eitt millumting, tað gangi eg út frá, at landsstýrismaðurin og onnur hyggja uppá.
So tann parturin um hvussu stóran týdning tað hevur at gera seg meira eggjandi ella lokkandi í mun til tey avgjøld og skattir, sum eru galdandi, tað dugi eg ikki at gjøgnumskoða. Tað mugu vit fáa fleiri fólk við innliti í tað økið inn í Vinnunevndina til at siga sína hugsan um. Eg haldi at hetta er nakað vit mugu fara í djúpdina við í Vinnunevndini,
Framsøgukvinnan hjá Tjóðveldi kundi eisini hugsað sær at fingið meira at vita frá landsstýrismanninum um hetta við basaltknútinum, tann avbjóðingin, sum tykist vera sera stór fyri at bora í tí føroyska økinum. Hvussu nógv nærri er man eini loysn at loysa tann knútin við tí vitan man hevur bygt upp seinastu árini. Tað er umrøtt her, men eg kundi hugsað mær, at vit fingu tað greinað nærri.
”Tjóðveldi fer at geva hesum málinum eina góða og seriøsa viðgerð í Vinnunevndini. Vit gleða okkum at fara í gongd við at viðgera olju. Tað er nokkso langt síðani seinast,” segði Bjørt Samuelsen.


c: text/html

text:
Orð: Ernst Moritz Arndt
Týtt: Símun av Skarði
1. Eg veit, hvar góð er grundin,
eg veit, hvar ljós er lon,
tá verøldin fer sundur
og fúnar øll í fon.
Eg veit, hvat ei kann vikna,
hvat aldri vikast vil,
tá vísmenn allir blikna,
ei vita veg og skil.
2. Tað er tann klettur baldi
og tryggi – tað er vist –
tann hond, sum mær vil halda,
tað er mín harri Krist;
hann er mín stjørna bjarta,
sum vísir mær á leið,
hans andi vermir hjartað,
og orð hans sloknar ei.
3. Hann, sum í grøv var lagdur
eins og hvør heimsins tjóð,
hann var av einglum vaktur,
so hann í dýrd upp stóð.
Tá vann hann størsta sigur,
mín synd tí kvittað er;
hans náði er mín friður,
hans trúgv mær styrki ber.
4. Eg veit, mín Guð er ríkur,
eg veit, hvat heldur á,
um verøldin øll svíkur
og følnar eins og strá,
lat líkverju meg fjala,
frá mær tað rænist ei,
á himnavegi sæla
skal tað mær prýða leið.

robotstxt: allowed

filter: keep


text:
Unga Tjóðveldið hevur fingið fleiri søgur frá ungum, sum hava verið fyri órætti á arbeiðsmarknaðinum. Serliga tykist ein trupulleiki at vera væntandi steðgir. Fleiri ung verða enntá trekt í løn fyri steðgir, sum tey als ikki hava møguleika at taka. Hetta er ein stórur trupulleiki, sum nakað má gerast við.
Nýggj forkvinna/maður skal eisini veljast á landsfundinum. Elsa Berg, sum hevur verið forkvinna seinastu tvey árini, leggur frá sær.
Eisini bjóðar Unga Tjóðveldið ókeypis suppu, og Fróði Bjarnason Joensen spælir tónleik.
Landsfundurin verður í hølunum hjá Starvsmannafelagnum (J. H. Schrøtersgøta 9, Havn) og byrjar kl. 12. Øll ung tjóðveldisfólk eru vælkomin.
Vit skipaðu fyri tiltaki í samband við altjóða kvinnudagin. Tað var eitt áhugavert og kunnandi tiltak um javnstøðu í Føroyum. Á fundinum varð ásannað,...
Umframt, at nevdin varð skipað, prátaðu vit um komandi árið. Unga Tjóðveldið fer framhaldandi at leggja dent á at vaksa um og menna felagið politiskt ...
Á skránni var tónleikur frá Jákupi Bernhardi Brim Joensen og røður frá Rógva Jakobsen, formanni í Unga Tjóðveldinum í Norðuroyggjum og Bjørt Samuelsen...


text:
Fyribyrgjandi- og viðlíkahaldsvenjing
Á Hamragarði er fyribyrgjandi- og viðlíkahaldsvenjing. Tilboðið er galdandi fyri borgarar úr Suðuroyar syðru helvt, ið eru eldri enn 60 ár.
Endamálið við venjingini er at tryggja at borgarin livir eitt aktivt lív og upplivir øktan tryggleika, førleika, yvirskot og orku til gerandisdagin.
Vant verður fyri tað mesta við maskinum.
Venjingin er rættað ímóti øllum kroppinum, og umfatar bæði styrki og konditión – við vegleiðing frá fysioterapeuti.
Krav fyri luttøku er at luttakarin:
• Er eldri enn 60 ár
• Kann ganga sikkur innandura við ella uttan hjálpitól
• Klárar at ganga min. 1 km. við ella uttan hjálpitól
• Klárar trappur uttan hjálp
• Klárar at halda balansuna fríttstandandi
• Klárar at koma frá liggjandi til at standa sjálvur
• Skilur munnligar og visuellar leiðbeiningar
Møguleiki er fyri einum práti, frukt og drekka saman við húsfólkinum á Hamragarði eftir venjingina.
Kostnaður er 20 kr. hvørja ferð.
Áhugaði kunna ringja til Sigurð Marner Simonsen, fysioterapeutur á Hamragarði, á tlf. 79 35 52 millum kl. 8 og kl. 16 og hoyra nærri.


text:
Granskari á Havstovuni altjóða viðurkenning
Á fundi í Keypmannahavn tann 29. september fekk Hjálmar Hátún, granskari á Havstovuni, handaða eina "Inspiration Award" fyri sína slóðbrótandi gransking. Tað er vegna universitetið í Oslo, at Hjálmar, saman við fimm øðrum altjóða granskarum, hevur fingið hesa viðurkenning.
Hjálmar hevur granskað innan ymisk øki; men tað, sum serliga hevur vakt altjóða ans, er ein grein í kenda tíðarritinum "Science" frá 2005. Í hesi grein vísti Hjálmar, hvussu broytingar í rákinum norðarlaga í Atlantshavi (subpolari meldurin) hava broytt hita og saltinnihald í tí sjógvi, sum rekur fram við okkum. Síðan bygdi hann víðari á henda grundvøllin og hevur greinað, hvussu hesar broytingar eisini hava ávirkað gróður og djóralív í eystara parti av Norðuratlantshavi. Grundað á hetta hevur hann so eisini økt okkara vitan munandi um gýting og livilíkindi hjá týðandi uppsjóvarstovnum.
Kelda: hav.fo


text:
Veitaraskráðin gevur eitt yvirlit yvir, hvørjar vinnugreinar innan handverksyrkið, limirnir í Føroya Handverksmeistarafelag arbeiða innan.
Hevur tú ætlanir um bygging, umvæling, viðlíkahald ella annað, ið ein handverksmeistari lættliga tekur sær av, so finnur tú viðkomandi her. Bakarar, hárfríðkarar og aðrir meistarar, ið arbeiða við øðrum enn bygging og umvæling, eru eisini at finna í veitaraskránni.
Veitaraskráin er sett saman av teimum vinnugreinum, ið limir í Føroya Handverksmeistarafelag umboða. Ein fyritøka kann veita tænastur í meira enn einari vinnugrein, og tí síggjast summar fyritøkur fleiri staðni í veitaraskránni.
Tað eru limirnir sjálvir, ið hava ábyrgdina av at upplýsingarnar eru rættar. Er okkurt komið skeivt fyri, ella er okkurt broytt, eiga einstøku limirnir at fráboða hetta til umsitingina í Vinnuhúsinum.
Føroya Handverksmeistarafelag vónar, at fólk, stovnar, kommunur, feløg og onnur, ið hava ætlanir um at fáa okkurt arbeiði gjørt, ynskja at lata onkran av limum okkara taka sær av hesari uppgávu.
Við veitaraskránni er tað lætt at finna og seta seg í samband við ein handverksmeistara, ið er skipaður limur í Føroya Handverksmeistarafelag.


text:
Nýggjar tíðir hava tað við sær, at inntriv frá tíð til aðra vera gjørd í landafrøðina. Mong av skerunum útfyri fjøruni av Lambareiði út í Heiðarnar/Runavíkina eru farin undir heilt í havnaútbyggingunum, ið hava verið, og nú grót fer at vera flutt úr Eysturoyartunlinum yvir um fjørðin, var vandi fyri, at okkurt av kendu skerunum í økinum stóð fyri tørni at hyljast undir grótfylluni.
Ringlasteinur er kendur steinur ella sker um hesar leiðir. Hann liggur nakað frá landi úr Heimistovubønum á Glyvrum. Nakað uttanfyri gamla handilin hjá Hans Peturi Hansen í Heimistovu og í veghædd liggur hann áleið útfyri har sum Glyvra Bio stóð, áðrenn hon varð tikin niður. Steinurin/skerið hevur ligið tungur í sjónum, onkuntíð yvir og aðrar tíðir undir sjóvarmálanum, og navnið gav eina ábending um, at steinurin ikki var partur av helluni, men at hann heldur var steinur sum stóð á botni. Onkur útróðrarbátur hevur borið navnið Ringlasteinur, uppkallaður eftir júst hesum steininum.
Borgarstjórin og havnarmeistarin hava í eina tíð tosað um hvat ið gerast skuldi, nú Ringlasteinur stóð fyri falli. Fyrst av øllum ráddi um at senda froskmenn niður at kanna, um tað lættliga bar til at taka hann upp – ella rættari, um hann var leysur ella fastur. Staðfest var fyri tíð síðani, at hann stóð leysur á botni. Eftir tað var farið undir fyrireikingina at taka hann upp, áðrenn grótflutninguin byrjar yvir um fjørðin.
Í dag hevur stóri kranin hjá Ernst Rasmussen, Mekanik, við Valda Olsen sum sjafføri, tikið Ringlastein upp hagani, hann hevur ligið í øldir, og sett hann inni við bátahylin Niðri við Støð á Glyvrum. Steinurin vigar 15,6 tons.


text:
Fast samband til Suðuroynna í 2030
Tá fyrsti Smyril byrjaði at sigla millum Suðuroynna og meginøkið, var hetta eitt frambrot fyri vinnu og fólk í oynni. Síðan er ferðasambandið ment og túratalið økt ár um ár og núverandi Smyril má sigast at verða eitt gott skip til vánaliga farvatnið. Tað sosiala í, at sigla um fjørðin og møta fólki dámar eisini nógvum væl.
Farleiðin er og verður altíð ein ”lappaloysn”. Um blómandi vinnulívið í oynni skal vera kappingarført og kunna veita fyrstafloksvørur má ein undirsjóvartunnil gerast millum Hvalba og Sandoynna.
Í nútímans samfelagnum ferðast nógv okkara javnan í arbeiðsørindum til miðstaðarøkið og uttanlanda. Aftur her er ferðasambandið als ikki nøktandi. Oftani kann ein stuttur fundur norðanfjørðs hava við sær, at suðuroyingar mugu liggja nátt í havn og bíða til dagin eftir at sleppa heim. Enn verri liggur fyri, tá suðringar skullu við flogfari, bæði við fráferð og heimkomu, her passar ferðasambandið sjáldan soleiðis at tað kann gerast eftir einum degi.
Komandi samgonga má og skal eftir mínum tykki, seta út í kortið, hvar og nær ein tunnil kann gerast til suðriar og seta hann inn í langtíðaríløguætlanina hjá landinum.
Til ein tunnil kemur, má og skal ferðasambandið styrkjast við at Smyril siglir tríggjar túrar um fjørðin hvønn dag og skal ferðaætlanin í nógv størri mun tillagast gerandisdegnum hjá okkum og ferðasambandinum út í heim.
Eg vóni og vænti, at hesin Smyril verður tann seinasti, soleiðis at koyrandi verður til Suðuroynna í seinasta lagi í 2030.
Um eg verði valdur á ting, vil eg arbeiða fyri hesum, okkara oyggj og fólkinum her býr at frama.
Vel eitt sterkt umboð á ting
Set X við Mortan Vang
Valevni fyri Fólkaflokkin til løgtingsvalið 2015


text:
Á myndini síggjast Kirstin Eliasen, granskari á Fiskaaling, og Esbern Patursson, rognkilsissamskipari hjá Luna, kanna heilsustøðuna á aldum rognkelsum.
Útlendskur áhugi fyri kanningum hjá Fiskaaling
Dan Klein --- 10.09.2017 - 08:57
KANNINGARÚRSLIT: Rognkelsi eru ein av hættunum at basa lús í føroysku alibrúkunum. Fiskaaling hevur í eina tíð millum annað kannað livrarnar á rognkelsum fyri at lýsa heilsustøðuna hjá teimum. Úrslitini hava vakt ans uttanlands, og granskarar á Stirling University í Skotlandi hava tvær ferðir verið í Føroyum og lært seg mannagongdir og gjørt víðari kanningar við støði í úrslitunum hjá Fiskaaling.
Undir eini ráðstevnu í Glasgow fyrr í ár løgdu Kirstin Eliasen, granskari á Fiskaaling, og Esbern Patursson, rognkelsissamskipari hjá Luna, fram úrslit frá heilsukanningum av rognkelsum, ið hava livað í føroyskum aliringum. Hetta við tí fyri eyga at basa bæði laksa- og seiðalýs, ið hava stóra ávirkan á trivnaðinum hjá laksinum.
Kanningarnar verða gjørdar við millum annað at hyggja eftir livrunum hjá rognkelsunum, ið verða bólkaðar í seks litir. Tá liturin er sterkt appilsingulur, hevur rognkelsið tað oftani gott, men er liturin antin ljósari ella myrkari, kann heilsustøðan vera minni góð ella beinleiðis vánalig.
Úrslitini, sum føroysku granskararnir løgdu fram á ráðstevnuni í Skotlandi, vaktu so mikið stóran ans á Stirling University, at ein master-lesandi kom til Føroya fyri at gera víðari kanningar av millum øðrum livrini í rognkelsum. Hetta fyri at fáa staðfest, hvat hvør litur ítøkiliga merkir fyri heilsustøðuna hjá tí einstaka rognkelsinum.
- Tá rognkelsi liva frítt í náttúruni, hevur livurin oftani ein sterkan appilsingulan lit, sum er tann liturin, vit helst síggja, at aldu rognkelsini eisini hava. Millum tey aldu rognkelsini síggja vit hinvegin oftani, at livurin hevur ein annan lit, har hann antin ov ljósur ella ov myrkur. Hetta tulka vit soleiðis, at rognkelsini heilsuliga eru verri fyri, sigur Kirstin Eliasen.
Skotska masterverkætlanin er nú liðug, og úrslitini vísa, at tað serstakliga er tann myrki liturin, ið skal takast í størsta álvara. Tá livurin hevur hendan litin, er lítið feitt eftir í rognkelsinum, sum tá eru sperd og illa fyri. Orsøkin til hetta kann vera hungur, sjúka ella bæði.


text:
Ársaðalfundur 2013
Ársaðalfundur í P/F Atlantic Airways verður fríggjadagin 8. mars
2013 kl. 16:30 í Gamla Skúla, (Musikskúlin) í Sørvági, Skúlabrekkan
4, 380 Sørvágur.
Atgongumerki og atkvøðuseðlar skulu bíleggjast á telduposti
[email protected] ella á høvuðsskrivstovu felagsins á telefon 341030.
Seinasta freist fyri bílegging av atgongumerki og atkvøðuseðlum er
mánadagin 4. mars kl. 16:00.
Innkallingin til aðalfundin sæst her:
Aðalfundarlýsing2013.pdf (229 KB)
Fulltrú til aðalfundin:
Fulltrú-2013.pdf (91 KB)
Fulltrú til nevndina-2013.pdf (91 KB)
Skrivlig atkvøða - 2013.pdf (96 KB)
-----------
Partaeigarar kunnu fyri nevndini skrivliga seta fram krav um at
taka upp ávíst evni til dagsskránna á vanliga aðalfundinum, um tað
verður sett fram í seinasta lagi 6 vikur fyri, at aðalfundurin skal
haldast. Fær nevndin kravið seinni enn 6 vikur fyri, at
aðalfundurin verður hildin, ger nevndin av, um kravið er sett fram
í so góðari tíð, at evni kann verða sett á dagsskránna.
Nevndin í felagnum gevur í fyrsta lagi 5 vikur og í seinasta
lagi 3 vikur áðrenn aðalfundin boð um fundin við útgreinan av tíð,
stað og fundarskrá.
Stjóraskifti í Atlantic Airways
17. novembur 2013
Fleiri ferðafólk og størri umsetning triðja ársfjórðing
01. novembur 2013
Atlantic Airways avlop fyrra hálvár 2013
21. august 2013
Ferðafólk undir læknahond í Bergen
30. juni 2013
Atlantic Airways setir kós ímóti suðurlondum
27. juni 2013
Atlantic Airways gjørt nýggjan sáttmála uttanlands
4. mars 2013
Atlantic Airways 17,1 mió. kr. í avlopi í 2012
12. februar 2013
Hoyringssvar til uppskotið um at lækka ferðaavgjaldið
22.jan 2013


text:
Undir yvirskriftini Ætla at seta stóran kross á Høganes, skrivaði Vilmund Jacobsen herfyri um ein fimtan metur høgan kross, kanska ein vindharpa, sum ein persónur við Skálafjørðin, helst av Strondum, ætlar at seta á Høganes, har sum undirsjóvartunnilin kemur upp um ikki so langa tíð. Ætlandi verður krossurin úr glasi, verður sagt. Kjakið gongur dúgliga á einum Facebook bólki, sum rópast túnatos í Nes kommunu.
Í netverkssamfelagnum er ikki so torført at fáa at vita, hvør umsøkjarin er, og fyri hvønn hann rennur tingakross. Men tað er ikki so áhugavert, sum at ein samd kommuna tekur undir við tílíkum. Ja, tílíkum. Tí hetta slag av propaganda- ella bara politiskari list við innilæstum boðskapi, havi eg ikki sæð so ágangandi í nøkrum landslagi fyrr, burtursæð frá í Tucumcari í New Mexico í USA.
Myndina av høgu krossunum tók eg í 2011. Stóri hvíti bilurin, ein Mitsubishi Endeavor, sum er 1,8 metur høgur, stendur longst til høgru og gevur eina fatan av støddini.
Handilskamarið á staðnum, Tucumcari County Chamber of Commerce, sum við áhuga fylgir føroysku krossætlanini, upplýsir í dag, at tað var ein privatur landeigari, sum reisti krossarnar á egnari jørð í 2006, at gera vart við faith, kristna trúgv, "as a demonstration of faith by the original landowner." Amerikansku krossarnir eru millum 25 og 30 føtur høgir, tað vil siga væl lægri enn føroyski krossurin, sum ætlanin er at reisa á Høganesi. Infoportalurin sær málið sum tað reina skemt, og sigur frá, at felagið Gudloysi fer at reisa eina mynd av Darwin á sama stað.
Sjálvandi elvir eitt tílíkt gerandismerkt hugskot til mótsettar hugsanir og átøk, sum kunnu skapa ein nýggjan kjarna í politiskari aktiónslist.
Í hesum døgum hava vit dag um dag sæð tveir biograffilmar, sum í innihaldi byggja á kristinhvít harrasymbol av tí einoygdum ómegdarslagnum, men í báðum førum við deyðiligum útgangi, tí einki øsir fólk sum religiøsur symbolikkur. Annar filmurin er týski Aus dem Nichts og hin er norski Utøya 22. juli. Seinasti krossfarin er ikki farin.
Men so leingi einki ítøkiligt byggimál er lagt fyri Nes kommunu, hevur umrøddi borgari ikki fingið nakað loyvi at reisa høga krossin á komandi trafikknesið. So nú er at krossa skógvar og fingrar, skal henda margháttliga ætlan krossast og forpurrast og ikki elva til eitt arsenal av átrúnaðarligum symbolum. Tí sum skrivað stendur í Halgubók: Verið ongum til ástoyt ella meinboga! Tað er henda ætlan á Høganesi so tað forslær, ástoytur og meinbogi.


text:
Síggja ikki grasið grógva
Er tað prosenttalið av kvinnum, sum er avgerandi fyri gongdina í fólkatalinum? Hvussu ber tað til at tað verða færri kvinnur í Føroyum, um tað ikki rýma fleiri kvinnur enn menn? Fáa føroyskar kvinnur ikki flest børn í Evropa? Jamen, hvat er so problemið? Slíkir spurningar flúgva runt manna millum í orðaskiftinum um framtíð Føroya. Tí havi eg skrivað hendan stubban.
Menniskjan hevur arvað sínar sansir frá forfedrunum, alt eftir tí umhvørvi teir livdu í. Tiltikið er, at menniskja dugir væl frá nátturunnar hond at telja goymsluna, rúgvuna, talið. Men vit hava ikki eins sjálvsøgd evni til at gáa eftir hvussu long tíð gongur til goymslan er tóm, hóast vit fáa upplýst hvussu nógv fer burtur av goymsluni og hvussu nógv leggst aftrat goymsluni.
Til tess krevst meira enn tev og sansir. Til tess krevjast vitan og vísindi.
Tað er púra eyðsýnt, at tað er ikki bara politiski myndugleikin, sum ikki tykist skilja hvussu álvarslig støðan er, fólkatalinum viðvíkjandi og tessvegna framíðar tilverugrundarlag komandi tíðir. Sannleikin er at fjøldin av fólki skilir ikki álvaran í málinum, tí at dynamiskar hendingar eru øgiliga fløktar hjá menniskjum at skilja. Vit eru snøgt sagt ikki útgjørd frá náttúrunnar hond til at skilja dynamikk, og tað serstakliga tá hann ikki er einfaldur og linjurættur.
Her eru trý dømi.
Tá Føroyar fingu ræðisrættin á 200 fjóringum av egnum havøki at skipa sín egna, exklusiva fiskirætt á, gingu sløk fimmtan ár, so var toskastovnurin fiskaður í botn. Hann slapp at vaxa nakað aftur, so varð hvør fjøl flotað, og nú, tjúgu ár seinni, er stovnurin av toski aftur á sama lágmarki, sum hann var í 1992.
Havstovan ger sítt ítarsta at upplýsa rætta stovnsstødd og ræður til fiskiskap hareftir – alt á vísindaligum grundarlag. Men vit – og eg meini VIT, samfelagið Føroyar – fiska tað fleirfalda, og skíta á konsekvensirnar.
Her eru sjálvandi meira enn kognitiv mistøk uppi í leikinum, men á onkran hátt eru vána evnini hjá okkum at uppfata vandan í fløkjasligu dynamisku prosessunum við tilgongd og frágongd og óvissum stovnsstøddum, hjartatátturin í málinum. Vóru vit ikki øll á onkran hátt samsek í at undirmeta vandan, so sluppu politikararnir ikki at lata reiðaríunum so stórar nøgdir á hvørjum ári, sum girndin er eftir.
Fyrstu vísindaligu ávaringarnar um vandan fyri hiting av luftløgunum um jørðuna komu nokk í 1970 árunum, men enn í dag, stívliga fjøruti ár seinni, er lítið komið burtur úr tiltøkunum at steðga útlátinum av gassi og øðrum dálkandi evnum, sum elva til hitingina av luftløgunum, hóast vísindafólk gera hvat tey kunnu, og hóast lond heimsins í fleiri umførum hava roynt at koma til sættis.
Tað tykist ikki so avgerandi neyðugt fyri vanliga veljaran, at stjórnarleiðararnir verða trýstir til at gera nakað álvarsligt við málið – hóast talan saktans kann vera um ein prosess, sum ikki kann vendast aftur. Hóast vinningurin á ovastu hyll er oyðing av lívi á jørðini.
Vit síggja einki beinleiðis til vandan, sum vit við sansunum kunnu merkja. Og tá eru vit illa stødd. Sansa vit ikki hendingarnar og sjálvar prosessirnar eru fløktar dynamiskar tilgongdir og frágongdir, so duga vit ikki at verja okkum, men yppa bara øksl.
Hóast framtíðin, fólkatalinum viðvíkjandi, als ikki er viss, so er rættuliga trúligt, at vit fara at búgva alt færri í Føroyum komandi árini. Tað er – kann man róliga siga – nóg galið, tí eitt land sum ikki vexur, er á onkran hátt miseydnað. Men tað, sum verri er, tað er váðin fyri at minkingin av fólkatalinum kann koma í ein alt títtari meldur, so at fráflytingin økist. Og tað er hetta vit skulu royna at forða fyri.
Men sum við fiskinum í sjónum og ósjónligum gassi í loftløgunum, so síggja vit ikki vandan í prosessum, sum vit ikki kunnu sansa við okkara primitivu sansum, prosessir sum eru samansettar av fløktum sambandi millum stovnin og ymiskt sløg av frágongd og tilgongd.
Tað er slett ikki so einfalt at gera forsagnir um fólkatlið í hesum lítla landinum. Millum fakfólk fæst saktans semja um hvørjar prosessirnar eru, sum skulu teljast uppí, men hvørji árinini verða, er stór óvissa um.
Soleiðis er eisini við fiskastovnum og hitanum á jørðini.
Skaðin hendir tá stuttskygd vinningsáhugamál sleppa at fáa fastatøkur á politisku maktini, og vit sum samfelag tí ikki reagera rættstundis og reagera avgjørt.
Stuttskygdu vinningsáhugamálini eru sum hávur í sjónum, altíð slotandi eftir næsta bitanum, púra aldeilis uttan fyriliti fyri restini.
Er fjøldin av fólki blindað fyri sanna váðanum, stendst lættliga skaði av. Tí er tað at ein stórur partur av heimsins fiskastovnum longu eru oyddir ella ovurfiskaðir. Tí høgga vit fyrilitarleyst burtur frumskóg. Tí oysa vit enn koltvísúrni út í lofthavið.
Vit kunnu ikki líta á kapitalistarnar, tí teir hava bara eygað fyri stuttskygdum profitti, og vit kunnu ikki líta á politikararnar, tí teir tæna bara harranum sum gevur flest atkvøður til næsta val.
Tað er bara øktur kunnleiki manna millum, sum kann fáa vend í slík mál. Og til at økja kunnleikan manna millum, mugu tey frægast lærdu taka ábyrgdina av.
Subscribe to: Post Comments (Atom)


text:
Føroyar vunnu við einum málið móti Suður Korea
ítróttur20-07-2017 - 21:50 - Jóanis Albert Nielsen
Føroyska U21-landsliðið í hondbólti ger veruliga um seg í HM-endaspælinum í Algeria. Fyri løtu síðani vunnu teir 28-27 á Suður Korea, og hava Føroyar fult stigatal eftir tveir dystir.
Suður Korea var annars undan dystinum tippaðir at verða stórfavorittar at vinna á Føroyum. Føroysku spælarnir vístu hvørjar dygdir vóru í teimum og vunnu dystin 28-27 eftir hálvleiksstøuna 16-12.
Føroyar kunnu nú koma í 1/8 part finalurnar.


text:
Almenn móttøka fríggjadagin 3. mars kl. 15
Turið Sigurðardóttir hevur í mong ár starvast á Føroyamálsdeildini og í fleiri umførum verið deildarleiðari.
Hon hevur saman við øðrum ment útbúgvingina í føroyskum máli og bókmentum, hevur skipað fyri altjóða skeiðum, granskað, skrivað bøkur og mongd av bæði vísindaligum og fólksligum greinum. Harumframt hevur hon týtt bøkur til føroyskt, havt sæti í nevndum og luttikið í almennum kjaki, og hon er enn sera sjónlig bæði sum viðmerkjari í sosialu miðlunum og sum ummælari og bókaútgevari á forlagnum Ungu Føroyum. Í 2015 gav hon út bókina Føroyskar barnabókmentir, og seinnu árini hava hon og Malan Marnersdóttir arbeitt við stóru verkætlanini Føroysk Bókmentasøga. Fyrsta bind kom út í 2011.
Tey flestu av teimum, sum í dag undirvísa ella granska í føroyskum bókmentum, hava havt okkurt slag av sambandi við Turið, og tað sama hava mong av teimum, sum arbeiða við føroyskum og norðurlendskum bókmentum í øðrum londum.
Skrá fyri móttøkuna
Dekanurin á Føroyamálsdeildini bjóðar vælkomin
Rektarin heldur røðu
Tvær stuttar (10-15 min.) bókmentaligar framløgur
- Malan Marnersdóttir, professari: “Soknu londini hjá WH og JHO”
- Bergur Djurhuus Hansen, lektari : “Bókmentasøgur – millum fagurfrøði og politikk”
Jóanes Nielsen lesur upp yrkingar
Útbúgvingarleiðarin á Føroyamálsdeildini handar gávu
Skrá endar
- Móttøka – ábit, prát og heilsanir


text:
Kvøldskúlaframsýning á skúlanum á Giljanesi
mentan24-04-2018 - 09:42 - Jóanis Nielsen
Flaggdagin 25. apríl fara næmingar í kvøldskúlanum í Vága kommunu at sýna fram handaligt arbeiði, ið teir hava evnaðí vetur.
Framsýningin verður á 1. hædd í nýggja skúlanum á Giljanesi frá kl. 14:00 – 19:00
Steðgur verður, meðan flaggdagshaldið er.
Hetta verður at síggja:
Brodering v/ Sofíu Jacobsen
Seyming v/ Susan Tavsen
Veving/ v/ Poulinu Jóanesardóttir
Leirur v/ Hervør Jørgensen
Málningalist v/ Pól Skarðenni
Eftir flaggdagshaldið, ið byrjar kl. 16:00, fara gittarnæmingar hjá Holgari Jacobsen at spæla nøkur løg.
Síðan koma dansarar hjá Birgir og Hervør Samuelsen at dansa linedans.
Gentukórið Tónar selur kaffi, te og vaflur frá kl. 15:00 – 17.30
Øll eru hjartaliga vælkomin.


text:
Skrivað av Johan Mortensen, mat serfrøðingi, 12.09.2017
Simmer Dim – eitt gastronomiskt nýbrot
Tað grør um okkara siglandi gastronomiska fót. Matstovan umborð á Norrönu, Simmer Dim, hevur fingið nýggjan chef kok, nevniliga 37 ára gamla Janus Einar Sørensen. Janus hevur arbeitt á so frægum støðum sum á Koks í Føroyum og donsku matstovunum: Noma, Studio og Almanak og ein av hansara mentorum og kveikjarum er danski kokkurin Torsten Vildgaard, sum stovnaði heimskenda Foodlab hjá Noma.
Tað sæst at Janus hevur fingið nógvan íblástur frá hesum matstovum. Hansara 5 rætta matskrá umborð á Simmer Dim er løtt, elegant, vælsmakkandi, øðrvísi og er eisini nógv fyri eyguni við vøkrum borðiskum og blómupynti.
Tað kvøldið vit royndu matskránna var millum annað eitt sera spennandi soð av røstum fiski við dildolju og við »nudlum« av selleri og søtum urtakervili, sera »japanskt«.
Janus ætlar yvirhøvur at nýta føroyskar rávørur, plantur og grønmeti, sum fylgja árstíðini. Yvirtænari er ungi dugnaligi Rani Lamhauge Beder.
Svein í Heiðunum, sum hevur ábyrdina av Simmer Dim, eigur rós uppiborið fyri so radikalt at hava broytt og hækkað støðið á Simmer Dim.
Ambitiónsstøðið hjá Janusi, Sveini og Rana er sera høgt, so uttan iva fer Simmer Dim at mennast enn meira, til gagns fyri Smyril Line, føroyskari gastronomi og føroyskum mat-og grønmetisframleiðarum.
Simmer Dim er ein sera góð uppliving – bæði hjá føroyingum og útlendingum.


text:
User:Arne List/fo-songtext-Tú alfagra land mítt
The National Anthem of the Faroe Islands[edit]
Mítt alfagra land
Tú alfagra land mítt, mín dýrasta ogn!
á vetri so randhvítt, á sumri við logn,
tú tekur meg at tær so tætt í tín favn.
Tit oyggjar so mætar, Guð signi tað navn,
sum menn tykkum góvu, tá teir tykkum sóu.
Ja, Guð signi Føroyar, mítt land!
Hin roðin, sum skínur á sumri í líð,
hin ódnin, sum týnir mangt lív vetrartíð,
og myrkrið, sum fjalir mær bjartasta mál,
og ljósið, sum spælir mær sigur í sál:
alt streingir, ið tóna, sum vága og vóna,
at eg verji Føroyar, mítt land.
Eg nígi tí niður í bøn til tín, Guð:
Hin heilagi friður mær falli í lut!
Lat sál mína tváa sær í tíni dýrd!
So torir hon vága - av Gudi væl skírd -
at bera tað merkið, sum eyðkennir verkið,
ið varðveitir Føroyar, mítt land!
- Lyrics: Símun av Skarði (1872-1942)
- Melody: Peter Alberg (1885-1940)


text:
Páskastevnan 2017 í Kelduni
20-03-2017 - 09:24 -
Tíðindaskriv:
Tað er við stórari gleði, at vit í ár opna dyrnar og bjóða øllum vælkomnun til páskastevnu í Kelduni.
Páskastevnan er ætlað øllum. Øll, óansæð bakgrund, eru vælkomin at vera saman hesar dagar. Ynski okkara er, at vit saman kunnu læra um Gud, uppliva Hansara nærveru og lyfta Hann upp.
Í ár fáa vit gestir úti úr heimi at tala til okkara. Dr. Thomson K. Mathew kemur úr Amerika, og Cecilia Chan kemur við einum bólki av ungfólki úr Singapor.
Thomson K. Mathew hevur í mong ár verið rektari á Oral Roberts universiteti í Amerika. Hann hevur talað runt allan heim, í fleiri umførum í samkomuni hjá Yonggi Cho, sum hevur heimsins størstu samkomu.
Cecilia Chan er ein slóðbrótandi kvinna, ið hevur verið við til at leitt túsundtals ungdómar til Harran, hevur stovnað samkomu og hevur góð evni at tala og kveikja lív og vón í menniskju.
Í fylgi við henni er eisini Charleston Lim, ið er partur av hennara samkomu. Hann hevur lisið teologi og arbeiðir í Heart of God Church.
Lovsangsbólkurin í Kelduni fer at leiða okkum í sangi og tilbiðjan alla stevnuna. Barnamøtir verða til hvørt kvøldmøti. Til tey glaðu sanghjørtuni verður eitt ”syngið við” tiltak páskakvøld. Og bæði fríggja- og leygarkvøldið verða stór ungdómstiltøk.
Vit gleða okkum at síggja ein fjølbroyttan skara av menniksjum koma saman at hátíðarhalda páskini í Kelduni.
”Tí har sum tvey ella trý eru savnað saman í navni Mínum, eri Eg mitt ímillum teirra." Matt. 18,20


text:
Norðborg og Christian í Grótinum eru ávegis til Grønlands
vinna12-07-2017 - 12:02 - Jóanis Nielsen
Norðborg og Christian í Grótinum eru ávegis til Grønlands, har teir skulu fiska av føroysku kvotuni, sum er 4.000 tons, eisini fiska Næraberg og Slættaberg av somu kvotu. Teir loystu eftir midnátt.
Tað frættist, at í gjár høvdu skipini, sum royna í Eystur-Grønlandi, brúkuligt fiskarí, annars hevur verið smáligt.
Norðborg og Christian í Grótinum hava samtrolað í føroyskum sjógvi norðanfyri og vestanfyri, tá ið teir komu inn høvdu teir uml. 600 tons av skráskornum og flaki, tað var bæði makrelur og sild, harafturat høvdu teir smá góð 250 tons av slógvi.
Vit tosaðu við skiparan á Norðborg fyri løtu síðan, teir eru komnir vestur á markið við Ísland og rokna við at verða á fiskileið tíðliga fríggjamorgunin. Veðrið er gott og tað ljóðar frá góðveðrið allan vegin til Grønlands, segði skiparin - Jón Rasmussen.


text:
Framtíðarkonta
Framtíðarkonta er til tín, sum vilt tryggja framtíðina hjá tær ella børnunum.
Við framtíðarkontuni ber til at spara upp til tvinni endamál, t.e. bústað og útbúgving. Kontan hevur hægri rentu enn vanligar uppsparingarkontur og harvið tryggjar tú tær eitt betri byrjunarstøði til bústað og útbúgving. Byrjar tú í góðari tíð, sleppir tú undan at taka ov stórt lán, tá tú skalt seta búgv, ella fert undir útbúgving.
Útbúgving
Til ber at taka upp til 50% av innistandandi út, tá ein er undir útbúgving. Tvs. útbúgvingar, sum eru ÚS, ÚSUN og SU góðkendar ella har lærusáttmáli er skrivaður. Sostatt eru miðnámsútbúgvingar ikki umfataðar av hesi skipan.
Til ber at brúka allan peningin á framtíðarkontuni til fígging av egnum bústaði. Hetta við at vísa skeyti ella tinglýsta ognarheimild.
Umbygging og umvæling
Tað serliga við framtíðarkontuni er eisini, at tú kanst spara upp til umbygging og umvæling av egnum bústaði; eykarenta verður ikki tilskrivað uppsparing til umvæling og umbygging, tó er høga grundrentan eisini galdandi við hesi uppsparing.
Framtíðarkontan er ein uppsparingarkonta við høgari grundrentu og eykarentu.
Kontan er ikki tíðarbundin og ert tú 18 ár, ræður tú sjálv/ur yvir, nær kontan skal gerast upp. Tá peningurin verður brúktur til bústað ella útbúgving, kanst tú fáa peningin út uttan varning.
Framtíðarkontan kann brúkast til:
- Sethúsabygging
- Eginpening í sambandi við bústaðarfígging
- Keyp av íbúð, grundstykki ella sethúsum
- Umvæling og/ella umbygging av egnum bústaði (her verður eykarenta tó ikki latin)
- Útreiðslur í sambandi við víðari útbúgving
Til ber ikki longur at stovna sær Framtíðarkontu.
Útgjald til umbygging og størri umvælingar fáast við fakturum og kvittanum sum skjalprógv.
Einki mark er fyri, hvussu nógv verður sett inn á kontuna, men eykarenta verður bert latin av í mesta lagi kr. 500.000.
Kontan er ikki tíðarbundin og ert tú 18 ár, ræður tú sjálv/ur yvir, nær kontan skal gerast upp. Tá peningurin verður brúktur til bústað ella útbúgving, kanst tú fáa peningin út uttan varning. Um spardi peningurin verður tikin út og ikki brúktur antin til útbúgving ella egnan bústað, verður dekort drigið frá upphæddini.
Peningurin á Framtíðarkontuni kann brúkast til:
- Sethúsabygging
- Eginpening í sambandi við bústaðarfígging
- Keyp av íbúð, grundstykki ella sethúsum
- Umvæling og/ella umbygging av egnum bústaði (her verður eykarenta tó ikki latin)
- Útreiðslur í sambandi við víðari útbúgving
Rentan
Framtíðarkontan hevur eina grundrentu og harafturat gevur innistandandi fyri ávikavist upp til kr. 100.000 og innistandandi millum kr. 100.000 og kr. 500.000 eina eykarentu. Allir rentusatsir eru broytiligir.
Framtíðarkonta
Spar upp til bústað og útbúgving við Framtíðarkontuni
Rokna og samanber
Bílegg
Framtíðarkontan kann ikki longur stovnast. Víst verður til bústaðarkontuna til tey millum 18-28 ár.


text:
Rokna HeildarKontu
Við eini HeildarKontu kanst tú savna tínar føstu/afturvendandi útreiðslur á eini kontu. Hóast útreiðslurnar kunnu vera ymiskar frá mánaða til mánaða, rindar tú eitt fast gjald hvønn mánaða inn á HeildarKontuna, soleiðis at útreiðslurnar verða javnaðar yvir alt árið.
Við "Rokna HeildarKontu"-rokniarkinum ber til hjá tær at leggja tær føstu útreiðslurnar inn, soleiðis at tú kann gera tær eina mynd av, hvussu fíggjarliga støðan sær út á HeildarKontuni ígjøgnum eitt ár.
Vegleiðing til at rokna HeildarKontu?
Tú kann heinta rokniarkið við at trýsta á "Heinta rokniark" í høgra bredda.
Fastar útreiðslur
Hesin teigurin er ætlaður til tær føstu útreiðslur, ið skulu av tíni HeildarKontu.
Niðureftir sært tú ymsar vanligar útreiðslur - hesar kanst tú broyta og rætta eftir tørvi.
Úteftir sært tú mánaðarnar "Jan-Des", "Í alt" og "Í miðal pr. mðr.". Her kanst tú seta útreiðslurnar inn mánaða fyri mánaða, og "Í alt" teigurin vísur hvussu nógv hetta verður tilsamans. Og "Í miðal pr. mðr" vísir tær hvussu hendan útreiðslan sær út, um vit gjalda hana yvir eitt tíðarskeið á 12 mánaðar.
"Byrjunarsalda": hesin teigur kann brúkast til at áseta hvør saldan er, tá árið byrjar. Hendan salda telur síðani við í samlaðu útrokningini.
Eisini kann hetta brúkast, um tú eitt ári hevur avlop á HeildarKontuni, og ynskir at føra avlopið víðari til næsta ár - so byrjar nýggja árið ikki við 0,- kr á kontuni, men við avlopinum. Teigurin kann eisini nýtast um tú hevur trot á HeildarKontuni við ársbyrjan, so tú kann síggja hvussu hetta ávirkar samlaðu myndina yvir eitt ár.
"Útreiðslur tilsamans" vísir hvørjar útreiðslur eru tilsamans fyri teir ymsu mánaðarnar, og fyri alt árið. Og at enda eisini hvussu nógvar útreiðslur eru í miðal pr. mánað.
Inngjøld á HeildarKontu
Niðureftir eru teir persónar, ið gjalda inn á HeildarKontuna, og úteftir eru inngjøldini pr. mðr. Seinast sært tú hvussu nógv hetta verður í alt og í miðal pr. mðr.
Eisini er møguleiki at upplýsa rentustuðul - um hesin kemur inn á HeildarKontuna.
Teigurin "Munur" vísir munin pr. mðr. millum útreiðslur og inngjøld.
Heinta rokniark
Trýst á leinkjuna niðanfyri, so heintar tú rokniarkið niður á telduna hjá tær.
» Heinta rokniark
Fyri at kunna nýta rokniarkið krevst, at tú hevur Excel-forritið á telduni. Hetta er ein partur Office-pakkanum.


text:
Maskinmeistara˙tb˙gvingin
┌tb˙gvingin gevur f°rleika til sjˇvvinnubrŠv eftir kapitli III/2 Ý STCW`95 konventiˇnini, tß i kr°vini til starvsvenjing eftir manningarlˇgini eru lokin. Hetta gevur rŠttindi at sigla sum maskinmeistari, vi rang samsvarandi starvsvenjing, ß °llum st°ddum av motorskipum.
┌tb˙gvingin gevur eisini ßst°iligt grundarlag fyri m.a.:
- at fßa l°ggilding sum elinnleggjari
- at fßa loyvisbrŠv sum ketilpassari og k°limont°rur
- at kunna luttaka Ý f°rleikagevandi skeium um innregulering og funktiˇnskanning av gasskyndum ˙tb˙nai
- at vera sakk°nur sambŠrt kunnger um trřstÝl°t og r°rskipan undir trřsti.
Her er tˇ Ý hv°rjum einst°kum f°ri neyugt vi starvsvenjing innan vikomandi °ki.
┌tb˙gvingin gevur f°rleika til at sigla vi rang upp til 2.maskinmeistara ß °llum skipum, og vi rang upp til maskinstjˇra vi skipum vi framt°kumegi upp til 2999 kW, tß i neyug starvsvenjing er nßdd.


text:
Tíðindagrein, Dimmalætting 23. januar 2008:
Nú skulu føroyskir skúlanæmingar og onnur finna kvalifiseraðan tekst, tá tey sláa orð upp á Google.
Hetta er høvuðsendamálið, nú bøkur hjá Føroya Skúlabókagrunni verða at finna á Google Book Search.
Smáar túsund bøkur, sum skulu skannast hjá Google Book Search, verða í løtuni pakkaðar og sendar av landinum.
Hetta er liður í samstarvi, sum byrjaði í Frankfurt í 2006, tá fundur var við leiðsluna í Google Book Search. Birgir Kruse, ritstjóri á Føroya Skúlabókagrunni, bleiv samstarvsfólk hjá Føroya Skúlabókagrunni í samstarvi við ein norðmann, sum samskipar samstarvsavtalur fyri Google Book Search.
Treyt er, at í minsta lagi 20 prosent av hvørjari bók skulu síggjast á netinum, men tekstirnir kunnu hvørki printaast ella margfaldast. Øll leitiorð í bókini eru at finna á Google. Tað vil við øðrum orðum siga, at tá leitað verður eftir onkrum orði í einari av bókunum, verður víst á viðkomandi bók, forlag og so framvegis. Eisini ber til at keypa bøkurnar umvegis netið.
Sambært Føroya Skúlabókagrunni verða bøkurnar skannaðar á lógligan hátt. - Tað er soleiðis, at Skúlabókagrunnurin hevur havt advokatin Sigmund Poulsen við í tilgongdini at tryggja, at alt fer rætt fram. Mett verður, at talan er um sølufremjandi tiltak. Umframt hetta hevur ein ráðgevandi nevnd við Árna Dahl sum formanni góðkent ætlanina, sigur Birgir Kruse, ritstjóri.
Verkætlanin kostar Føroya Skúlabókagrunni ikki eina krónu. Bæði porto og skanning verða goldin av Google.
Katrin Erlendsdóttir, Dimmalætting 23. januar 2008


text:
Eftirspurningurin eftir handverkarum er ovurhondsstórur í Danmark, enn størri enn í Føroyum. Í eini roynd at gera ungdómin varðugan við møguleikan at gerast handverkari, er danska Undirvísingarmálaráðið farið undir átak, sum skal vísa á Ny Mesterlære, har til ber at fara í læru hjá einum meistara í einari fyritøku, heldur enn at byrja yrkisútbúgvingina á einum yrkisskúla, sum annars er vanligt í Danmark.
Ny mesterlære er annars stórt sæð tað sama sum vanlig meistaralæra, tó tillagað donsku yrkisskúlaskipanina. Í Danmark fór man burtur frá meistaralæru, har yrkisskúlarnir í stóran mun yvirtóku læruna við sokallaðum praktiksentrum. Á tann hátt nýtist lærlingurin ikki út á eitt arbeiðspláss at nema sær royndir, tí læran kann fara fram í praktikksentrinum. Tað hevur tó víst seg at vera sera trupult hjá teimum lærlingunum, sum hava tikið sína útbúgving á praktikksentri, at fáa arbeiði sum útlærdur. Vinnan hevur tikið illa ímóti skipanini við parktikksentrum, og tey nýútlærdu hava trupult við at fáa starv.
Í Føroyum hava vit framvegis meistaralæru, og eru sostatt ongantíð farin burtur frá tí skipanini, sum danir nú royna at koma aftur til. Magnus Magnussen, formaður í Føroya Handverksmeistarafelag, vísir á, at vit hava fatur á rætta endanum í Føroyum: “Vit hava heimsins bestu lærlingaskipan. Vit hava eina veksliskipan, har lærlingurin skiftur millum lærupláss og skúla. Á hendan hátt verður lærlingurin upplærdur til mentanina og háttalagið á arbeiðsplássinum, samstundis sum hann mennist ástøðiliga á Tekniska skúla. Soleiðis skiftir lærlingurin millum ástøðiliga læru og praktiskar royndir.”


text:
David Herbert Lawrence er kendur sum skaldsøguhøvundur, ritroyndarhøvundur, stuttsøguhøvundur og yrkjari. Hann varð føddur í Eastwood í Nothinghamshire í Onglandi í 1885 og doyði í Vence í Fraklandi av tuberklum í 1930. Hóast hann er mest kendur sum skaldsøguhøvundur, var fyrsta bók hansara yrkingasavn. Veking hansara av tí natúrliga hevur havt stóra ávirkan á skøld […]
Til haldið í dag, vónaði eg, at Sissal Kampmann, henda nýggja og egna røddin í føroyska bókmentaheiminum fór at fáa M. A. Jacobsen fyri fagrar bókmentir 2011, men so varð ikki. Ongin fekk henda heiðurin í 2011. Vónandi verða pengarnir, sum ikki vórðu handaðar í dag, brúktir til bókmentir. Hinvegin kunnu vit í ritstórn Vencils fegnast um, […]
Hósdagin komandi er aftur tíð til at handa onkrari góðari bók M.A. Jacobsen. Nógv hava fyri at gita, hvør í ár mann fara at fáa tann gylta heiðurin at leggjast afturat teimum mongu, sum hava fingið M. A. Jacobsen. Limir í nevnd M.A. Jacobsens frá 2009 og fýra ár fram eru Rigmor Dam, Erling Isholm […]
Hósdagin 22. september 2011, kl. 17 handar Tórshavnar kommuna Mentanarvirðislønir M. A. Jacobsens og Barnamentanarheiðurslønir Tórshavnar býráðs á almennari samkomu í Müllers Pakkhúsi í Havn. Nevnast kann, at landsins einastu bókmentavirðislønir verða latnar av Tórshavnar kommunu, so stórur áhugi er fyri hesari hending. Tilsamans tríggjar virðislønir verða latnar í ár. Tvær virðislønir verða latnar […]
Í sambandi við, at føroyingar skulu velja okkurt at sita á danatingi, halda vit á venclaredaktiónin, at tað hevði hóskað seg at lagt út nakrar beinraknar yrkingar eftir góða, gamla Poul F Joensen. Hesar fáar perlur úr perluraðnum av yrkingum, ið liggja eftir Poul F, vóna vit kunnu geva lesaranum okkurt at hugsa um. Demokratisk […]
Gunnar Hoydal 70 ár Tá ið tú ringir til Gunnar og skal tosa við hann, ræður um at viga sær orðini og siga tað, sum sigast skal sum skjótast. Ein long telefonsamrøða við Gunnar varir í tveir minuttir. Ein stutt samrøða í ein hálvan minutt. Ikki kemur nógv annað frá honum enn eitt hissini: “Hm […]
11. september fyri 10 árum síðani flugu fýra flogfør inn í loftrúmið í USA. Hesi fýra flogfør skuldu broyta søguskriving og heimin til tað, sum hendi eftir 11. spetember 2001 og tað, sum hendi áðrenn 11. spetember 2001. Summar dagfestingar sita eftir í minninum. Øll, ið upplivdu dagin, tá ið John F. Kennedy varð skotin, […]
Kvøldseta fyri Gunnari Hoydal Mánakvøldið, 12. september kl. 19 verður kvøldseta á Føroya Landsbókasavni á 70 ára føðingardegnum hjá Gunnari Hoydal. Gunnar er ein av okkara mætastu rithøvundum. Hann hevur skrivað skaldsøgur, greinir, ferðafrásagnir, ummæli, viðmerkingar, skrivað sangir og yrkt. Hann er eisini ein av okkara fermastu at týða útlendskar bókmentir til føroyskt. Gunnar hevur […]
Enskur Vencil er komin Nú Vencil hevur fimm ár og tíggju útgávur á baki, hevur ritstjórn Vencils í longri tíð fingist við at fáa týtt nakrar av teimum bestu tekstunum til enskt. Vit í ritstjórnini eru vísir í, at hesir tekstir hava gott av at koma út til ein lesaraskara, ið ikki eru so […]
Sum skilst á Listablogginum, so hevur leiðslan og nevndin í Kringvarpinum skorið burtur mentanarsendingina Reflektión, ið hevur verið send í sjónvarpinum seinasta árið. Tað undrar meg ikki, tí, at tá ið um mentanarsendingar í KVF ræður, so tykist herrópið at vera: ongi mentanartíðindi eru góð mentanartíðindi. Hvør er grundgevingin hjá KVF ikki at senda Reflektión […]


text:
Nú er næstan jól, men øll renna og tuska til tað síðsta. Er nú alt komi uppá pláss, hvat manglar, hava vit minst til alt, hvussu var tað nú, skulu vit hava waldorfsalat, og hava vit tilfar inni, okey kanska hevur onkur kiosk opið jólaaftan so vit kunnu fáa hendur á tí allarsíðsta, sum manglar.
Ja soleiðis giti eg at nógv hava tað nú vit skulu til at halda jól, tó so, so vil eg siga at í ár, er av teimum heilt frægu her á Traðagøtu 25 í Klaksvík. Dunnurnar eru stoktar, og rísingreyturin er kókaður. Í morgin er tað so bara eplini, brún og hvít, og so sósin sjálvandi.
Morgindagurin byrjar annars, sum siður er, saman við øðrum Treystum fólkum við kirkjuna í Kunoy. Vit renna til Christianskirkjuna, og so á bakaríið til morgunmat, so kunnu jólini gott koma.
Nú klokkan er farin gott av væl av midnátt, fari eg at ynskja øllum mínum vinum og kenningum eini Gleðilig Jól. Njóti nú jólafriðin, og gleðist saman við teimum tú elskar.


text:
09. Apr 2012
Eftir tvey bílig mál, eru vit úti av ársins kapping um Løgmannssteypið við 2-1 tapið móti B68 á Toftum. Hans Arni skoraði okkara mál, og vit kundu eisini fingið minst eitt afturat, men tað rakk tíverri ikki. Liðið:Petur Meinhard...
07. Apr 2012
Eftir at Jovan skoraði fyrsta málið longu í 3. sekundi, og Ragnar økti í 13. minutti, var ongantíð nakar ivið. Vit førdu 5-0 í hálvleikinum, og løgdu tvey afturat í øðrum hálvleiki. Einasta veruligi niðurtúrurin, var tá Jóhan Selfoss mátti út við skaða...
05. Apr 2012
Hóast eingi offisiell hagtøl eru yvir skjótasta málið í Føroym nakrantíð, gera vit krav uppá hendan heiður, eftir at Jovan skoraði longu eftir 3 sekund í gjár. Jovan sendi eina langa avlevering framm eftir vøllinum, ið brast í jørðin og...
04. Apr 2012
Í dag eru fýra dystir í 2. umfarið í 1. deild leiktir. Síðsti dysturin í hesum umfarinum, B71 - EB/Streymur, verður ikki leiktur fyrr enn 11. apríl. Úrslitini vóru hesi: ...
01. Apr 2012
Nøkur av liðum okkara hava byrjað kappingina í hesi vikuni. Dreingir U16 og U14 hava spælt og 1. liðið spældi í dag. Eisini triðja deild skuldi spælt, men dysturin var útsettur vegna okkurt brek á vællinum í Klaksvík. Dreigir U16...
01. Apr 2012
1. lið okkara eru á Toftum í dag. Dysturin byrjaði kl. 15:00, og í hálvleikinum førdu vit við einum málið, ið Ragnar Nattestad skoraði. Í seinna hálvleiki kom eisini bert eitt mál, og hesa ferð var tað Jóhan Selfoss, ið skoraði. Vit vunnu...
31. Mar 2012
Í Sørvági er venjingin hjá dreingjum U10 og U12 veruliga komin í gongd. Vant verður mánadag, mikudag og hósdag kl. 16-17:30. Venjari er Jógvan Páll Joensen, ið er at hitta á telefon 291982 ella jpj@fsf.fo ...
31. Mar 2012
Eftir ætlan hava 07 Vestur U14 dreingir spælt steypakappingardyst á Sandi í morgun. 3 foreldur hjálptu okkum við koyring, og vóru tíðliga á veg við 11 leikarum til dyst. Á vøllinum byrjaðu:Silas Eyðsteison; Teitur Simonsen, Brandur Leonson, Niels Mouritsen,...


text:
Sernám
Eysturkommuna, Fuglafjarðar kommuna, Sjóvar kommuna, Nes kommuna og Runavíkar kommuna hava í samtaki og í samráð við Mentamálaráðið og Sernám sett á stovn Sernámstænastuna í Eysturoy. Endamálið er at kunna veita eina munabetri sernámsfrøðiliga tænastu í økinum.
Sernámstænastan í Eysturoy er partur av tænastuni hjá Sernámsdepilinum og tekur lut í menningini av sernámsfrøðiliga virkseminum sum heild. Í samstarvi við Sernámsdepilin virkar hon so sjálvstøðugt sum til ber.
Høvuðstættirnir í arbeiðinum hjá Sernámstænastuni eru hesir:
- At ráðgeva og vegleiða foreldrum at børnum (0-18 ár) við serligum tørvi.
- At ráðgeva og vegleiða skúlum, stovnum og myndugleikum, ið varða av børnum við serligum tørvi.
- At ráðgeva lærarum at gera læriætlan fyri hvønn einstakan næming við serligum tørvi.
- At samstarva við onnur, ið varða av næminginum, soleiðis at øll stuðulstiltøk renna saman í heildarætlan fyri næmingin.
- Í samráð við Sernámsdepilin og skúlaleiðarar í økinum at umsita tímajáttan vegna serligan tørv.
- At ráðgeva skúlum við skipan av miðfirraðu serundirvísingini og við at gagnýta miðfirraðu serundirvísingartímarnar.
- At hava skipað samstarv við sosialu-, kommunalu- og heilsumyndugleikarnar í økinum.
Sernámstænastan heldur til í “Lítla skúla” á Glyvrum.


text:
Staðanavnasavn
Á Føroyamálsdeildini er savn av føroyskum staðanøvnum, og staðanavnagransking er ein av arbeiðsuppgávunum hjá deildini. Deildin er sum kunnugt ung, og fleiri av søvnunum, sum nú eru á deildini, hava frammanundan hoyrt heima á øðrum stovnum, eitt nú Føroya Fornminnissavni, Institut for navneforskning (og Stednavneudvalget) í Keypmannahavn, Kort-og Matrikelstyrelsen (fyrr Geodætisk Institut) í Keypmannahavn, men eru seinri latin Føroyamálsdeildini.
Í savninum eru navnauppskriftir (listar), seðlasavn, kort og myndir. Tað elsta tilfarið í savninum eru uppskriftir sum V. U. Hammershaimb gjørdi (ella fekk aðrar at gera) umleið 1850. Eisini er tilfar frá 1890’unum frá Jakob Jakobsen og frá arbeiðinum hjá Den danske Generalstab við føroyakortunum (máliborðsbløðunum).
Ungmannafelagið Sólarmagn tók umleið 1915 stig til eina innsavning, og tað sama gjørdi Det danske Stednavneudvalg frá umleið 1920. Chr. Matras var knýttur at hesi innsavning, og eitt úrslit av hansara arbeiði gjørdist doktararitgerðin um staðanøvn í Norðuroyggjum. Innsavningarnar hjá Sólarmagni og Stednavneudvalget rukku ongantíð um alt landið, og tí vórðu royndir gjørdar seinri at taka tær upp aftur og fáa tær meira fullfíggjaðar.
Undir seinra heimsbardaga setti løgtingið eina nevnd, Fornrannsóknar- og Staðanavnanevnd Føroya Løgtings (SFL), sum aftur fór undir staðanavnainnsavning um alt landið, og árini frá 1945 fekk hon tilfar úr flestum bygdum. Árini 1953-59 ferðaðist Napoleon Djurhuus um landið í savningarørindum fyri Det danske Stednavneudvalg (INF; Institut for Navneforskning) og vitjaði tá hvørja bygd. Í 1950’unum og 60’unum savnaði Mortan Nolsøe (í samstarvi við Institutt for folkeminnevitskap í Oslo) nøvn á miðum og plinkum. Tá ið Geodætisk Institut (nú Kort- og Matrikelstyrelsen) í tíðarskeiðinum 1983-98 nýteknaði og gav máliborðsbløðini út av nýggjum, var Føroyamálsdeildin við í arbeiðinum, og nógv staðanavnatilfar varð tá fingið til vega og fest á kort.
Annars hevur deildin sjálv mest staðið fyri ískoytisinnsavning í teimum førum har sum tey eldru søvnini ikki hava verið nóg fullfíggjað, báði hvat viðvíkur navnamongd og staðfesting á kortum ella myndum. Frá nógvum fólkum hevur deildin fingið virðismiklar uppskriftir. Ikki minstan týdning hevur arbeiðið við at festa nøvn á loftmyndir, eitt nú myndir av fuglabjørgum. Yvirhøvur hevur deildin javnan samband við heimildarfólk úti um landið, sum lata deildini upplýsingar um staðanøvn. Eisini studentaritgerðir eru partur av savninum.
Í bandasavninum eru fleiri upptøkur, har sum heimildarfólk greiða frá staðanøvnum.
Partar av savninum eru teldutøkir.


text:
Rembursur
Rembursur er ein altjóða góðkendur og ógvuliga tryggur gjaldsháttur, sum verður nýttur í sambandi við altjóða handil. Tá rembursur verður nýttur, veitir bankin hjá keypara trygd fyri gjaldi til seljara, tá treytirnar fyri rembursi eru loknar. Tað er keypari, ið skal biðja sín banka um at stilla remburs seljara til góðar.
Hvønn virknað hevur rembursur?
Ein rembursur virkar bæði sum ein trygd og sum ein gjaldsháttur. Rembursurin kann stillast sum ein at sight-rembursur, ið merkir, at seljari fær gjaldið, tá rætta skjalprógv verður lagt fram í bankanum hjá keypara, ella við útsettum gjaldi, har goldið verður t.d. 90 dagar eftir avskipan, treytað av, hvat er avtalað millum keypara og seljara.
Hví verður rembursur nýttur?
Ein rembursur verður ofta nýttur í handlum, har seljari og keypari ikki kenna hvønn annan serliga væl, og seljari tí ynskir eina trygd fyri gjaldinum, áðrenn vøran verður send til keypara.


text:
Samtyktir frá bygdarráðsfundi mánadagin 27. november 2017 kl. 18.30
Møtt til hendan fundin vóru: Mikkjal Sørensen, Andreas Berg, Sveinur Bech, Joan Vejhe
og Emily Poulsen.
1.
2. viðgerð av fíggjarætlanini fyri 2018 var samtykt.
Inntøkurnar eru mettar til kr. 12.978.592,-
Rakstrarútreiðslurnar eru kr. 11.660.000,-
Íløgurnar settar til kr. 400.000,-
Rakstraravlop kr 168.592,-
Afturgjald av skuld kr. 750.000,-
Skattaprocentið óbroytt, 20,75%
Barnafrádráttur óbroyttur, kr 7.000,-
2.
Samtykt at geva byggiloyvi, treytað av, at treytirnar í nýggju bygningskunngerðini verða hildnar,
og at loyvi við grannan verður góðkent.
3.
Semja er um ikki at stuðla bók um Føroya Handilsskúla.
Samtykt er at stuðla Porkeris Bygdarravni.
Samtykt er at stuðla Lions Club Suðuroy.
4.
Kunnað bleiv um broyting í kunngerð um upptøku á vallista.
5.
Jórun Bech er vald í Eldraráðið vegna Porkeris Kommunu.
Porkeris Bygdarráð.


text:
Ein óvanligur venjingardystur
Nógv var gjørt burturúr dystinum, tí 100 ár eru liðin síðani farið varð at spæla fótbólt í Cartagena. (Mynd: FSF.fo)
Fyri aðru ferð á venjingarleguni í La Manga fór føroyska landsliðið í gjárkvøldið av vøllinum uttan at hava skorað í sjálvum dystinum. Í gjárkvøldið var venjingardysturin móti spanska liðnum Cartagena, ið spælir í triðbestu deildini. Hann endaði málleysur 0-0.
Sum skilst var landsliðsvenjarin serliga væl nøgdur við verjupartin, har Fróði Benjaminsen og Rasmus Nolsøe spældu ein góðan dyst í miðverjuni. Á miðvøllinum gekk spælið eisini rímiliga væl, men sum skilst skapti føroyska liðið ikki teir stóru málmøguleikarnar. Mánakvøldið spældi landsliðið móti finska 1. deildarliðnum Turku. Finska liðið vann 1-0 við máli, ið kom í endanum av dystinum.
Annars varð nógv gjørt burtur úr dystinum millum Føroyar og Cartagena í gjárkvøldið, tí hann varð spældur í sambandi við, at 100 ár eru liðin síðani farið varð at spæla fótbólt í býnum. Cartagena spælir sum sagt í 3. deild, men sum skilst var liðið til henda dystin styrkt við fleiri leikarum, sum hava uppruna í hesum økinum, men nú spæla aðra staðni í hægri deildum.
Cartagena er ein av høvuðsbýunum í landspartinum Murcia, og sum í so nógvum øðrum útjaðaraøkjum, so eru har rættiliga nógv loysingarsinnaði fólk. Tí hevur onkustaðni verið róð fram undir, at talan her var um ein rættiligan landsdyst millum tvey av heimsins minstu londum. Og tað man ikki hava gjørt áhugan fyri dystinum minni!
Heimasíðan hjá FSF skrivar, at karmarnir um dystin vóru einastandandi og at áskoðararnir vóru umleið 12.000 í tali.
Og hóast hvørki av liðunum megnaði at fáa hol á í sjálvum dystinum, so vunnu Føroyar tó dystin tá saman um kom, tí hann varð avgjørdur við brotssparkskapping. Steyp varð latið í sambandi við 100 ára haldið og tí skuldi vinnari finnast. Brotssparkskappingin endaði 6-5 til Føroyar.
Føroysku eykaleikararnir og leiðararnir fylgja spentir gongdini í brotssparkskappingini. Maðurin við myndatólinum er Hans Erik Danielsen. (Mynd: FSF.fo)
Toftamaðurin Hans Erik Danielsen, ið er við á ferðini í Spania sum upptøkumaður, tók dystin móti finska liðnum upp fyri Fótbóltssambandið. Men í gjárkvøldið var eitt heilt sjónvarpslið og tók upp, tí dysturin varð vístur beinleiðis í sjónvarpi. Tí tók Hans Erik ístaðin upp av ymiskum føroyskum spælarum. Hesar upptøkur skulu venjararnir so brúka í teirra arbeiði.
â??Eg gekk runt um vøllin og tók upp. Tað var ein heilt ótrúligur hýrur á áskoðarunum. Hvørja ferð eitt brotsspark varð skotið, var larmurin ótrúligur. Hetta var stuttligt og sera intenst. Ein heilt óvanligur venjingardystur,â? sigur Hans Erik í fartelefonini úr La Manga.
Seinasti dysturin á ferðini hjá landsliðnum í La Manga verður leygardagin móti svenska 1. deildarliðnum Kalmar FF. Ferðalagið verður aftur í Føroyum sunnukvøldið.
Við føroyska liðnum í gjárkvøldið spældu: Jákup Mikkelsen - Atli Danielsen, Fróði Benjaminsen, Rasmus Nolsøe, Marni Djurhuus (45. Mortan úr Hørg) - Jákup á Borg (70. Símun Samuelsen), Mikkjal Thomassen, Sámal Joensen (45. Tem Hansen), Hans Pauli Samuelsen (45. Jónhard Frederiksberg) - Christian Høgni Jacobsen (45. Christian Lamhauge Holst), Andrew av Fløtum (45. Rógvi Jacobsen).
Eftir brotssparkskappingina fekk føroyski liðskiparin, Jákup Mikkelsen handa steypið, sum mest líktiskt einum undirvatnsbáti...og aftur er Hans Erik á blettinum við myndatólinum (uttast til høgru á myndini) (Mynd: FSF.fo)


text:
VERT AT VITA
Hotellið er í náttúruríka umhvørvinum uppi í Kerjum. Tú hevur góðar møguleikar til at njóta tí ta náttúruna við fleiri ymiskum túrum, antin til gongu, við súkklu, á hestbaki ella í bili.
Starvsfólkini í móttøkuni svara tær fegin upp á spurningar og hjálpa við bíleggingum.
Map of Tórshavn (pdf)
– Inni á Endomondo finnur tú rennirutur hjá Hotel Føroyum. Allar byrja við HF …
UM
Kenda, danska arkitektafelagið Friis & Moltke A/S, hevur teknað Hotel Føroyar, sum lat upp í mai 1983.
MIÐLAR
Her finnur tú búmerkið, myndir og filmar. Alt hetta er til at taka niður. Skuldi tað hent at tú ikki …
VERT AT VITA
Hotellið liggur í náttúruríka umhvørvinum uppi í Kerjum. Tú hevur góða møguleikar til at njóta …
SAMBAND
Hotel Føroyar
Oyggjarvegur 45
100 Tórshavn
Tel: 317500
T-postur: hf@hotelforoyar.fo


text:
Tórshavnar kommuna er střrsta kommunan í landinum, hevur střrsta kommunukassan og ger střrstu kommunalu ílřgurnar.
Bara hetta valskeiđiđ hevur býráđiđ samtykt at brúka meira enn eina milliard.
Tilgongdirnar at avgera mál í kommununi eru ofta drúgvar og flřktar, og tćr krevja bćđi umhugsanir og samráđingar politiskt og umsitingarliga.
Farnu árini hava borgarar kanska fingiđ fatan av, at kommunan verđur stýrd viđ myndaríkum vitjanum á stovnum og arbeiđsplássum.
So er ikki. Eitt vćl úr hondum greitt arbeiđi verđur gjřrt í umsitingini í sambandi viđ málini, og somuleiđis verđa málini gjřlla umrřdd í býráđsnevndum.
At enda verđa tey borin á býráđsfund, har teir 13 býráđslimirnir taka střđu til, um tummilin skal venda upp ella niđur.
Soleiđis virkar fólkarćđiđ í Tórshavnar kommunu, og soleiđis eigur tađ at halda fram at virka. Mál verđa umhugsađ, gjřrd av og avgreidd.
Men kunningin um tilgongdirnar í mongum málum hevur ikki altíđ veriđ nóg neyv.
Mangan er bara ein versión at finna á heimasíđuni hjá kommununi - versiónin hjá borgarstjóranum. Alt annađ er burturgoymt ella bara gloymt.
Eitt sindur skal ein borgarstjóri kunna spćla sćr, men tá hann t.d. fer at reypa av at leita eftir Pokémon í býnum á kommunalu heimasíđuni torshavn.fo, er kunningin eisini vorđin heldur infantil.
Tjóđveldi ćtlar at styrkja kunningina til borgararnar í nćstu setu og leggja dent á málini, iđ veruliga hava týdning fyri fólk í kommununi.
Jógvan Arge varaborgarstjóri úr Tjóđveldi
---


text:
Orð: Ivar-Helge Bolsøe
Týtt: Kajfinn Hammer (ørindini 1-6) og Leon Joensen úr Sørvági (niðurlagið)
1. So mong eru tey, sum ov seint munnu vakna
í angist í glatunnarmyrkrið út slept,
tí tey søgdu nei til Guðs kallandi rødd,
vrakaðu Hann, sum tey dýrt hevði keypt!
Niðurlag: Alt, ið mær tørvar, er meira av Jesus,
alt, ið mær tørvar, er meira av Jesus!
Gev mær, o, Jesus, meira av Tær,
so ferðarbúgvin eg møta kann Tær!
2. Í syndanna myrkri eg var við at søkka,
tá sá eg í havsbrúnni ljós fyri stavn;
tað Ljósið var Jesus, Hann fann beint á vrakið,
úr undirgangsgrøv Hann meg førdi í havn.
3. Á, hugsa, av náði so kann eg við vera
ein teirra, sum lovsyngja Frelsarans Navn.
Og tá Hann kemur, so skal eg við vera
ein teirra, sum náa skal Dýrdanna Havn.
4. So mong bera navn av at vera ein kristin,
men eldurin, Andin er vikin frá teim!
Tá Jesus so kemur, tey tá standa eftir,
tí lampan var sloknað – tey funnu ei heim!
5. Á, varðveit meg, Jesus, frá tí heimsins anda,
tí anda, sum fangar mong kristin í dag!
Gev mær, o, Jesus, bert meira frá Tær;
halga mítt hjarta í kærleikans bað’!
6. Á, vinur mín, sig, hvussu livir tú lívið?
Yvir títt lív kanska sól fór í kav?
Á, tonk, hvør ein kvøl, um ov seint tú skalt vakna!
Kom tí til Jesus áðrenn dagur er av!


text:
Orð: Carl Gustav Boberg
Lag: Svenskt fólkalag
Umyrkt til føroyskt: Petur William Háberg
1. Tá tígnandi í undran, harri drottur,
mær birtast tíni alheims skaparverk,
tann stjørnufjøld, tann hvølli torusláttur –
í øllum skepnum prógvast hond tín sterk – .
Niðurlag: Tá syngur sál mín, Frelsari, til tín:
Hvør mikil Gud, tú, Harri ert!
Tá syngur sál mín, Frelsari til tín:
Hvør mikil Gud, tú, Harri, ert!
2. Tá leið mín ber um fløtur, gjøgnum dalar,
og fuglur letur, fjálgt kenst summarfleyr,
á tindahæddum rúmdin til mín talar,
tá løkur tutlar millum stein og eyr – .
3. Tá eg so minnist, hesin Gud ei spardi
sín Son, men læt hann doyggja fyri meg,
at Frelsarin seg sjálvan ikki eirdi,
men bløddi út – tað skilji ikki eg – .
4. Tá Jesus kemur, gleði vil uppstíga,
ein slík, sum eg ei áður havi merkt,
í takksemd eyðmjúkt skal eg niður níga
og rópa hátt, hvør mikil Gud tú ert.


text:
MISSIÓNSSKIPIÐ BETHEL
- føroyingur siglir við
Kristiliga Tíðindasendingin hevur havt samrøðu við Klaksvíkingin og trúboðaran Hanus Poulsen, ið hevur virkað sum trúboðari innan Indremissiónina í Danmark síðani 2001, men seinastu tvey árini hevur Hanus virkað sum trúboðari innan Donsku Sjómansmissiónina við atliti til danska missiónsskipið BETHEL, sum varð keypt fyri 10 árum síðani.
Hanus Poulsen er ættaður úr Klaksvík. Hann og konan Maria fluttu við familjuni til Danmarkar í 2001, og búgva í dag í Slagelse á Sjellandi. Hanus sigur við Kristiligu Tíðindasendingina, at arbeiðsøkið hjá honum er Sjelland og Bornholm,
har hann vitjar allar havnirnar og manningarnar umborð á skipunum, sum liggja inni.
Danska Sjómansmissiónin hevur rikið missión í mong ár, har tey 45 sjómansheimini, sum missiónin hevur rikið um alt Danmark, hava verið ein søgulig berandi høvuðsæðr í arbeiðinum millum sjófólk, sum koma til lands í donskum havnum. Men tí at fiskaríðið, arbeiðslagið og umstøðurnar hjá sjómanninum eru rættuliga nógv broyttar tey seinastu nógvu árini, so er ikki longur tann sami tørvur á Sjómansheimum sum áður, tí skipsmenn í tí stóra og heila vitja ikki longur sjómansheimini á tann, sum teir gjørdu tað áður.
Hanus sigur, at seinastu mongu árini hevur Danska Sjómansmissiónin selt tey flestu sjómansheimini frá, soleiðis at tað í dag eru bert trý sjómansheim eftir í Danmark, og tá ið skipsmaðurin ikki longur kemur til sjómansheimið, so má
sjómansheimið koma til skipsmannin, og her er tað at visiónin um missiónsskip verður víðkað.
Burtur av tí tøka peninginum, sum er komin av søluni, keypti Danska Sjómanssmissiónin á uppboðssølu í 2007 eitt av gomlu vaktarskipunum hjá donsku verjuni at nýta sum missiónsskip millum donsku havnirnar. Skipið bleiv umbygt soleiðis, at tað varð egnað at sigla sum missiónsskip og varð navngivið BETHEL.
Missiónsskipið BETHEL er ikki eitt sjómansheim, men ein flótandi sjómanskafé, sum siglir millum donsku havnirnar. Hanus sigur, at skipið, við síni hugnaligu salong, har pláss er fyri umleið 25 fólkum, verður væl vitjað av bæði sjófólki og fólki av landi, sum, táið tey vitja umborð, kunnu fáa eitt gott prát um vanlig borgarlig viðurskifti eins væl og tað andaliga, og eisini er møguleiki at ogna sær góðan andaligan lesna umborð. Hanus sigur, at um onkur vitjandi sjómaður hevur tørv á serligari hjálp, so er manningin á Bethel til reiðar at hjálpa.
Seinastu tvey árini hevur Hanus verið ein av føstu manningini umborð á Bethel, og um Gud vil, kemur hann framyvir at virka sum sjómanstrúboðari við atliti til skipatænastuna hjá Donsku Sjómansmissiónini.
Siglingstíðin hjá Missiónsskipinum BETHEL er frá mai til oktober, og eftir tað verður skipið lagt fyri veturin. Seinasta summar vitjaði BETHEL m.a. í Kalundborg, Randers, Læsø, Hirtshals, fleiri havnir í Limfjørðinum og í Svendborg. Bethel er heimahoyrandi og skrásett á oynni Læsø.
Danska Sjómansmissiónin drívur eisini skipið DUEN, sum er eitt minnið skip enn BETHEL, og komandi summar kemur Hans at sigla við DUEN.
Mest lisið í farnu viku
Góð ráð til at eyðmerkja maktmenniskju
Rák (6) - Mannarættindi verða brotin í Føroyum og í Danmark, tá tað snýr seg um sálarligan harðskap
Video - Vardø er ein óhugnaligur býur
Leopardsnigilin vinnur á morsniglinum
Tá fake gerst fakta
Dreingirnir úr Gøtu sleppa at halda fram í skúlanum við Løkin
Útflutningurin av makreli og sild er nógv minkaður
Aling á landi verður ein avbjóðing fyri føroyska alivinnu
Vespureiðrið (76) - 14. mai 2018
Nýggjur kupil verður reistur á Sornfelli
Fyrsti spakin settur í til nýggjan Hvalbiartunnil
Skógarmotta funnin á seyði í Føroyum
Bilsølustevna í SALT á Drelnesi
Rák (6) - Urtagott
Radiooperatørur roknaði positionina út, tað var bjargingin
Prát við Regin Jacobsen, um at Bakkafrost hevur keypt sølufyritøku í USA
Løtan er ikki røtt
NOVA úr Suðuroynni - Sending 6
Gjørd av byggiblokkum
Hetta kann ikki góðtakast
Doyði av e-sigarettini
Hugnaløtan (21) - Gestur: Lasse Klein
Forða fyri at manningarnar koma at bera kostnaðin
Opið hús á Kambsdali í sambandi við at FabLab verður alment tikið í nýtslu
Samband
Postboks 226
FO-600 Saltangará


text:
Navn: Philip
Skrásetingar nr.: FR05103
Folağur: 3. juni 2005
Deyğur: 8. juli 2012
Kyn: Greğingur
Litur: Brúnur viğ stjørnu og áli
- Hevur litgenini E- Aa toto --
Stongmát: 124,5cm feb. 2010
Sinnalag: Hann er sera fólkaalskin, blíğur og góğur at fáast viğ. Hevur eisini veriğ riğin og tağ gekk fínt, sjálvt um hann ikki var trenağur áğrenn.
Men kann tó vera eitt sindur herskutur innímillum móti øğrum greğingum/hestum.
Fortíğ: Philip varğ folağur í Vági hjá Josef Midjord og hann átti hann inntil hann doyği.
Juli 2007 varğ hann fluttur til eitt annağ stağ at standa, ímeğan Bello var hjá Josef. Í byrjaği av 2009 varğ hann fluttur aftur til Josef.
9. mai 2009 varğ hann fluttur til Havnar. Síğani síğst í juni bleiv hann fluttur til Kaldbak at standa saman viğ ryssuni Eydnu.
Heystiğ 2009 var hann skildur frá Eydnu aftur og stóğ síğani í vakstrarhúsinum inni á Dølum og á Sandoynni.
Summariğ 2010 stóğ hann aftur hjá Eydnu í Kaldbak og fór aftur til Sandoynna um heystiğ.
Veturin 2011/2012 heintaği eigarin hann aftur.
Juli 2012 høvdu hann og hinir greğingarnir hjá Josef barst og Philip var dottin útav, breyt ryggin og varğ tí avlívağur.
Avkom:
Eingin


text:
10 leikarar gjørt sáttmála við 07 Vestur
Seinastu dagarnar hevur ljósið lýst út á næturnar í 07 Vestur-húsinum. Nógvi aktiviteturin skyldast partvíst sáttmálasamráðinum, og nú hava 10 leikarargjørt sáttmála: Høgni, Martin, Ivan, Jóannis, Petur, Asbjørn, Teitur, Uni, Niels og Hørður. Tillukku allir samlir.
Tað varð ikki fyrr enn í síðsta umfari at vit fingu staðfest hvussu lagna okkara í EFFO-deildini skuldi verða. Hetta hevur sjálvsagt stóran týðning fyri fyrireikingarnar til næsta ár, men nú er so ferð sett á.
Teir leikararnir, sum hava sett navn á sáttmála, eru bæði millum mest leikandi farna árið, men eisini yngri leikarar, sum enn ikki hava fingið gjøgnumbrotið.
Høgni Egilstoft Nielsen úr Sandavági er enn ein av yngru leikarunum, men hann hevur so sanniliga tikið stuðulsleikararolluna uppá seg. Í ár bleiv hann eisini einasti leikarin, sum spældi øll umførini í EFFO-deildini. Bert 20-ára gamal hevur hann eisini spælt fleiri enn 100 dystir á besta liðið okkara.
Martin Tausen (27) spældi við 07 Vestur í fjør fyri fyrstu ferð. Við nógvum dystum við suðuroyarliðunum er hann tó ein av okkara allar mest royndu leikarum, við 144 dystum í EFFO-deildini. Martin spælir bæði í miðverjuni og á miðvøllinum, har hann hevur sera stóra ávirkan.
Ivan Stojkovic (40) flutti norður úr TB saman við Martin í fjør. Ivan, sum upprunaliga er úr Serbia, kom til Føroya í 2007, so komandi kappingarár verður hansara tólvta í Føroyum. Áðrenn hann kom til okkara, spældi hann bert við TB.
Jóannis á Steig úr Sandavági (20) er eisini ein av okkara egnu, sum seinnu árini hevur tikið stigið upp á besta liðið. Í fjør gjørdist hann ársins stjørnuskot og í ár hevur hann kanska havt sítt besta ár við heili 19 dystum í EFFO-deildini.
Petur Gullstein Dalbø (26) kom vestur at spæla úr Víkingi í 2013. Síðan tá hevur aloftast verið fastur maður á høgra bakki ella onkra periodu í miðverjuni. Í ár spældi hann 19 dystir á besta liðið og er nú ímillum mest spælandi leikarar okkara: 126 dystir íalt.
Bert 16-ára gamli Asbjørn Heðinsson úr Sandavági er eitt av positivu yvirraskilsunum í ár við 17 dystum á besta liði. Hann hevur longu gjørt um seg í fleiri ár á yngru liðum okkara og á ungdómslandsliðunum. Evnaríkið leikarin við stóra innsatsinum er heilt víst eitt av størstu talentum okkara.
19-ára gamli Teitur Olsen úr Sandavági, búsitandi í Sørvági, hevur longu verið rundan um besta lið okkara í nøkur ár, men enn hevur hann ikki fingið gjøgnumbrotið. Vit gleða okkum at síggja meira til hann komandi ár.
Uni Falkvard Nielsen (21) úr Sandavági er enn ein av okkara egnu, sum heldur fram í barndómsfelagnum. Uni bleiv í fjør kosin ársins leikari á 2. liði. Uni hevur spælt 14 dystir á besta liði.
18-ára gamli Niels Mouritsen úr Sandavági er enn ein av lovandi leikarum okkara. Hóast darvaður av skaða, hevur hann spælt 19 dystir á 2. liði og unglingum í ár. Niels fekk annars fyrsta dystin á besta liði fyrraárið og vit síggja fram til meira.
Hørður Egilsson, eisini 18 ár, úr Sandavági, er eisini ein av lovandi spælarum okkara, sum ikki enn hevur vunnið pláss á besta liði. Spennandi verður at fylgja við honum framyvir.
Vit ynsja øllum hjartaliga tillukku!


text:
Sjófrakt
Hevur tú vøru ella flytigóðs sum tú ynskir at fáa heim, veita vit sera góða loysn við sjófrakt. Vit heinta hvønn dag í Danmark og restina av heiminum, og koyra hetta til Århus. Hagani verður vøran sett í bingju, og send heim við skipi. Skipið ferð úr Århus hvønn fríggjadag, og er í Føroyum mánamorgun. Eisini ber til at tú sjálvur innleverar vøru til okkara agent í Danmark. Vit hava ein agent í Århus og ein í Hvidovre, sí kunning niðanfyri. Umframt hesa tænastu, kunnu vit eisini skipa fyri heilum bingjufluttningi, har bingjan verður stilla á adressu, og heinta aftur tá hon er fylt.
Innflutningur
Hvørja viku fáa vit vøru heim, sum okkara kundar hava bílagt, frá IKEA. Tá tú bíleggur frá IKEA, setur tú okkara agent í Århus sum leverings adressu:
Dømi:
Hans Poulsen
co/ Safari Transport
Containervej 5A, Pakhus 404A
DK-8000 Århus
att: Peter Do Madsen
Síðani sendur tú okkum kopi av IKEA ordraváttan á safari@safari.fo. Síðani kunnu vit avgreiða rest; bæði frakt, tollavgreiðslu og levering. Vinarliga set teg í samband við okkum fyri at fáa tilboð.
Dømi:
Hans Poulsen
co/ Safari Transport
Containervej 5A, Pakhus 404A
DK-8000 Århus
att: Peter Do Madsen
Síðani sendur tú okkum kopi av IKEA ordraváttan á safari@safari.fo. Síðani kunnu vit avgreiða rest; bæði frakt, tollavgreiðslu og levering. Vinarliga set teg í samband við okkum fyri at fáa tilboð.


text:
Eftir drúgvar samráðingar skrivaðu Stein Olvur Petersen, stjóri fyri Pf. J & K Petersen Contractors, og Tórbjørn Jacobsen, borgarstjóri í Runavíkar kommunu, undir sáttmála um flutning av gróti úr Eysturoyartunlinum. 409.000 rúmmetrar av gróti skulu tað næsta árið flytast av Strondum til ymisk støð í Runavíkar kommunu.
Málið er ikki nýtt. Beinanvegin sum tunnilin var komin í eygað, kom samskifti í lag millum kommunurnar við Skálafjørðin og Pf. Eysturoyar- og Sandoyartunlar. Støða skuldi takast til fleiri mál, og eitt av hesum var, hvussu stóra grótrúgvan, sum kom upp eysturoyarmegin, skuldi býtast ímillum Nes, Sjóvar- og Runavíkar kommunu. Lógin um tunlarnar varð samtykt á Føroya løgtingi hin 14. apríl 2014 og í januar mánaði 2017 var endaliga avrátt, at býtið skuldi vera: Sjóvar kommuna 20%, Runavíkar kommuna 58% og Nes kommuna 22%. 12. januar skrivaðu Teitur Samuelsen, stjóri, Bergur Poulsen, nevndarformaður, og Tórbjørn Jacobsen, borgarstjóri, undir sáttmála, sum hevði við sær, at Runavíkar kommuna skuldi taka ímóti omanfyrinevndu nøgd av gróti frá tunnilsfelagnum. Býráðið tók longu hin 26. januar einmælt undir við avtaluni, sum var undirskrivað við tí fyrivarni, at býráðið tók undir við henni.
Avtalan við J & K hevur verið búgvin til undirritingar í eina tíð, men nú nærkaðist flutningurin somikið, at gjørt var av at skriva undir fyri páskir. Uppskotið til sáttmála var fyri á býráðsfundi hin 22. februar, og tað var eitt einmælt býráð, sum tók undir við henni.
Pf. J & K Petersen Contractors eru ikki ókendir í farvatninum. Teir hava í eina tíð flutt grót úr tunlinum – av Strondum - yvir í Rókina, har ein rundkoyring skal gerast uttanfyri tunnilsmunnan á sjálvum markinum ímillum Nes- og Runavíkar kommunu. Felagið eigur tvey skip, sum eru serútgjørd til at flyta grót – Ragnhild og Siri – somu skipini sum flyta grót av Glyvursnesi til útbyggingina av Tórshavnar havn. Hitt fyrra lastar 350 rúmmetrar av leysum gróti og hitt seinni nevnda 240 rúmmetrar.
Onkur umhvørvisgóðkenning er komin í lag, meðan onkur onnur verður tøk í næstum. Harvið kann flutningurin byrjað.
Runavíkar kommuna hevur samráðst saman við Nes kommunu um sáttmálarnar, sum eru javnlíkir, og hendan siglingin fer at halda fram nakað væl út á várið 2019.


text:
Runavíkar býráð hevur á fundi 31. mars 2011 sett Sølva Reinert Hansen í starv sum mentanarleiðara hjá kommununi. Sølvi er 40 ára gamal, útbúgvin í samtíðarsøgu og norðurlendskum, hevur fleiri faklig skeið og fjølbroyttar arbeiðs- og leiðsluroyndir. Hann byrjar í starvinum í mai mánaði.
Býráðið hevur gjørt av at seta á stovn eina mentanardeild í umsitingini, og leiðarastarvið á deildini er tí nýtt. Arbeiðsøkið hjá mentanardeildini verður m.a. fólkaskúlarnir, kvøldskúli, musikkskúli, ítróttur, fornminnisfeløg og tiltøk av ymsum slag.


text:
15.04.2016
Úrslitið hjá Smyril Line fyri 2015 var 52 mió.
Árið 2015 gjørdist enn eitt ár við framgongd fyri Smyril Line, og eitt ár við øktum virksemi.
Úrslitið fyri 2015 vísti eitt yvirskot á 52 mió. kr. í mun til 36 mió. í 2014, sostatt heldur framgongdin, ið hevur verið síðstu árini, áfram. Nevnd og stjórn eru nøgd við úrslitið. Høvuðsorsøkin til betraða úrslitið er støðugur vøkstur í sølu felagsins og ein effektivur rakstur.
2015 var somuleiðis árið, har Smyril Line fyri fyrstu ferð hevur havt møguleika at rinda vinningsbýtið til okkara partaeigarar. Vinningsbýtið var 0,26 kr. fyri hvørja 1 kr. í partapeningi.
Yvirordnað kann staðfestast at flest allir pílar hava vent rætt, betri tænasta, hægri søla, fleiri ferðafólk, meira farmur og lægri oljuprísir. Somuleiðis fegnast felagið um, at vit ikki hava havt nøkur óhapp av týdningi og enn eitt ár har vit ikki hava havt nakran fólkaskaða av týdningi, hvørki á starvsfólk ella ferðafólk.
Vit kunnu staðfesta eina framgongd í ferðafólkasøluni á umleið 9%, harav beinleiðis ávirkanin av Sólarmyrkingini var 5 mió kr. Vøksturin annars kemur av, at vit samlað sæð hava økt ferðafólkasøluna við Norrønu.
Eins og árini frammanundan, hevði Smyril Line framgongd á útlendsku marknaðunum í 2015, og gongdin tykist at halda fram í 2016. Størsta framgongdin seinnu árini er á útlendsku marknaðum. Hetta hevur viðført, at 77% (2014: 73%) av okkara ferðafólkasølu liggur uttanfyri Føroyar. Týskland er stórsti einstaki marknaðurin og stendur fyri umleið 37% (2014: 35%) av samlaðu ferðafólkasøluni hjá felagnum.
Økta talið av ferðandi viðførdi hægri sølu umborð á Norrønu, men serliga hava okkara ferðafólk tikið væl ímóti øktu tænastuni og betraðu tilboðum, soleiðis at sølan til hvørt ferðafólk er hækkað við 6% í mun til 2014.
Eftir at Smyril Line av fíggjarligum orsøkum í 2006 útveitti alt farmavirksemið felagsins til Blue Water, varð á heysti 2014 gjørd avtalað um at Smyril Line yvirtók farmavirksemið hjá Blue Water í Føroyum og Íslandi per 1. Januar 2015.
Íløgan í farmavirksemið hevur sett stór krøv til felagið, men enn sum áður, er aðalmálið at seta kundan og hansara tørv í fokus. Megna vit hetta, síggja vit eisini góðar framtíðar vakstrarmøguleikar á hesum virkisøkinum.
Í 2015 hava vit somuleiðis økt um flotan hjá Smyril Line. Í summar keyptu vit farmaskipini Hvítanes og Eystnes. Vit kunnu nú bjóða okkum fram at flyta pelagiskan fisk bæði úr Føroyum og Íslandi, umframt at vit hava eina vikuliga komu og fráferð aftrat til og úr Føroyum. Skipini bæði hava verið í drift síðani oktober.
Samanumtikið hevur okkara farmavirksemið givið eitt gott íkast til raksturin av Smyril Line.
Styrkt kapitalgrundarlag og betur gjaldføri
Felagið fekk á heysti 2015 endurfíggja og umlagt partar av lánum felagsins, og tískil hava vit lagt langfreistaðu skuld felagsins í fasta legu fram til 2023, og við verandi rakstri eisini nøktandi gjaldføri og kapitalgrundarlagi.
Eginpeningur felagsins var við ársenda 2015 góðar 238 mió. kr og ein solvens á 39,5% og eini rentuberandi skuld í mun til úrslit áðrenn rentur og avskrivingar á 3,6.


text:
Orð og lag: Aage Samuelsen
Týtt: Kajfinn Hammer
1. Eg kenni éin, ið gloymdur gekk á foldum,
Hann átti ikki heimsins góðs og gull;
Hann svikin, dripin varð, men reis úr moldum,
mær frelsu vann, so dýr og undurfull.
Niðurlag: Sum vatnið fríska klárt frá keldu flýtur
so vellur lívsins streymur Honum frá.
Mær borðreiður við víni, breyðið brýtur,
hvør ið Hann er – tá undrandi eg sá!
2. Eg bleiv so gripin, at eg Honum fylgdi,
men merkti straks, hvør vinur gekk mær mót,
og onnur trúvilling meg skíra vildu,
til ástoyt mangt mær løgdu fyri fót.
3. Mítt einsemi mítt hjarta fekk at biva:
Á, Harri, var tað eg, sum fór av leið?
Tá sá eg Frelsaran í mótgongd liva,
tá her Hann gekk – júst somu fet Hann steig!
4. Tá fevndu meg Hans faðirshendur blíðar,
Hann teskaði tey troystarríku orð:
Sí, her er krossur, krúnan heima bíðar,
har hvørt eitt tár er gloymt við Faðirs borð.
5. Hoyr, svikna sál, á, hvat eitt signað undur,
Hann loysa kann hvørt ok, hvørt sjúkdómshaft;
uppliva kanst tú Guðs fólks størstu stundir
og trúarinnar eld og Andans kraft.


text:
Familjutrygd
Familjutrygd er ein samanseting av innbúgvstrygging og ábyrgdartrygging.
Innbúgvstrygging
Innbúgvstryggingin tryggjar títt privata innbúgv - eisini tá tú ert uttanlands í upp til 3 mánaðir. Tryggingin veitir endurgjald fyri m.a. eldskaða, el-skaða, vatnskaða, stormskaða og stuldur.
Ábyrgdartrygging
Ábyrgdartryggingin fevnir um ta endurgjaldsábyrgd, ið tú sum privatpersónur hevur, um tú gert skaða á onnur ella lutir hjá øðrum. Tryggingin kann eisini víðkast við eini Ársferðatrygging, ið hevur innbygda avboðstrygging, umframt hunda- og hjálparfólkatrygging. Les meira á heimasíðuni hjá Trygd.


text:
Ársins seinasti dystur
EFFO-deildin er so at siga avgjørd áðrenn ÍF og 07Vestur hittast í Fløtugerði leygardagin kl. 15. Á pappírinum er ein teoretiskur møguleiki fyri, at KÍ kann taka meistaraheitið frá Víkingi, men tann møguleikin er sera ósannlíkur.
Spenningurin snýr seg bert um hvør verður nr. 2, 3 og 4.
Fyri okkara viðkomandi verður ongin broyting. Vit enda nummar 9., og ÍF endar nr. 10. Vit hava í skrivandi stund 25 stig og tað er tað mesta nakað lið hevur havt sum flytir niður, síðani landskappingin í 2005 fór frá 18 upp í 27 umfør.
Tríggjar ferður áður er eitt lið farið niður við 24 stigum: í 2009 KÍ, í 2011 07Vestur og í 2012 B68.
Fyri 07Vestur snýr spenningurin seg um, hvussu úrslitini laga seg í 1. deild.
Kl. 12:30 leygardagin møtast KÍ og AB í Klaksvík, og B68 og ÍF á Toftum.
Um AB og B68 vinna sínar dystir við tilsamans 14 málum ella meira, so eru okkara dagar í bestu deildini taldir, og vit mugu tungu leiðina niður aftur í 1. deild.
Yvirliva vit, so verður tað fyrstu ferð at vit ikki flyta niður aftur sama ár vit fluttu upp, og tað styrkir heilt víst um liðið, at vit ikki skulu byrja av nýggjum aftur í 1. deild hvørjaferð.
Lat okkum enda kappingarárið við einum sigri á ÍF og vóna at úrslitini í 1. deild laga seg soleiðis, at vit aftur komandi kappingarár eri við í bestu deildini.
Framá 07Vestur!


text:
Eystur- og Vesturstova
- Pláss fyri: 8 (best egnað til uml. 6 persónar)
Tey bæði fundarhølini Eystur- og Vesturstova eru góð til smá tiltøk og skeið, fundir ella samrøður, har fólk vilja hava frið, ró og trúnað. Hølini eru ljós og virka væl, og tey kunnu verða innrættað eftir tørvi. Um bæði hølini vera leigað, er møguleiki fyri fleiri virksemum, og tá ber eisini til at nýta ta ljósu og rúmligu gongina til kaffisteðgir.
Hølisleiga, tiltakið liðugt áðrenn kl. 17.00 700 kr.
Eykagjald, tiltakið liðugt aftaná kl. 17.00 450 kr.


text:
- Publiceret den 03 februar 2008
- Víst: 2644
Seinnapartin hósdagin 31.01.08 brast hann á við ódnarstormi og kavaroki av landnyrðingi norði um alt landið. Størri og smærri skaðar vóru allastaðni kring oyggjarnar, men teir størstu skaðarnir vóru tó í Skálavík og Norðragøtu. Landnyrðingur er ringasta brimætt við Gjógv, og hesa ódnina fer bygdarfólkið ikki at gloyma. Tað ljósa av degnum lá snøgt sagt øll bygdin undir í sjó- og kavaroki, so ilt var at meta um, hvussu stórur partur av avfallinum var kavi ella sjórok. Ikki var hugsingur um at fara út fyri dyr, og ikki hevði kortini nyttað at tikið myndir, tí alt stóð í eini glaðu.
Um nátturðatíð fór ljósið - ein peli avkvettur á Heimaru Heygum og ein annar lá í hálvum gekki - hvønn veg skuldi hann falla. Ódnin bara mentist. og menninir á smoltstøðini varnaðust, at brimið legði upp um verjugarðin oman móti Sandinum. Brimið vaks og vaks, og tá ið tað skrímdi fyri degi sást, at eini níggju kør vóru farin í knús, og at harvið nógv túsund síl vóru farin sama veg - samanlagt ein stórur missur. Hetta var so nógv tann størsti skaðin í bygdini. Annars var tað bara so: ein rútur her og har, onkur takpláta - onkur laðaður veggur - onkur neystahurð ---. Ruskplássið Niðri á Bakka hevur fingið ein dyggan lúsing - ruskbingjurnar samanstúgvaðar, og girðingin ein hurluvasi. Brimið hevur skrætt asfaltið av vegnum - niðan um neystini - er so farið við fúkandi ferð niðan í Høvdafossin, og á veg niðan hevur tað raserað rabarbugarðin í Gamla Pakkhúsi og lagt rekatrø og asfalt eftir sær í Høvdafossinum. Men tað, ið kemur at standa eftir, tá alt annað er um gloymt um hesa ódnina, er tað , at tað var henda ódnin, ið koppaði Stórasteini á Gulakletti. Ættarlið eftir ættarlið hevur hesin veldugi kletturin ligið so óvikaliga tryggur, til nú landnyrðingurin aftur gav honum eitt bólt. Eins og onnur staðanøvn hevur Stórsteinur frásøgn knýtta at sær. Sagt verður, at Stóristeinur lá á Slættanum Innan fyri Høgan, og at hann í einari landnyrðingsódn skuldi sleingjast upp hagar, ið hann lá, líka til nú henda ódnin gav honum eina aðra legu. Heimildarmenn, ið vit fyri mongum árum síðani tosaðu við um Stórastein, og sum vistu, hvussu her leikar í, tá ið landnyrðingurin er av tí grovasta, søgdu, at søgnin saktans kann vera trúlig, og teir løgdu aftrat, at helst er Stóristeinur fyrst blakaður av havsins botni og upp á Slættan, men til denna dag hevur tað yngra ættarliðið ivast í, um nátúrkreftirnar eru so sterkar, men hvør hevði roknað við tí, at Stóristeinur nú fór av brimi?
Pætur í Ólastovu og Jógvan á Fløtti (nei, hygg asfaltið!!)
Fleiri myndir: myndasavn - 2008 - februar
Vit skifta gear. Gekk mær henda sama dagin ein túr heim gjøgnum fjøruna í Sáttarenni, tí stórir flokkar av ravni vóru at síggja har. Har kom eg fram á nakrar deyðseyðir úr Funningslíð - farnir út av brimi og so riknir inn eftir fjørðinum. Tað er ikki so óvanligt - hetta við seyðinum - men at fult av brosmu og kongafiski rakst í fjøruni ella fleyt útfyri, tað man vera ein rár hending. Hendingin flutti tankarnar til Klávus og Ketil vesturi á Víkum á sinni. Jú, søgan endurtekur seg.


text:
Ráð til at arbeiða minni
Meiri tíð til familjuna ella frítíðarítrivini? Sama hvør orsøkin til at arbeiða minni er, so er avleiðingin aloftast, at inntøkan minkar. Tí er tað umráðandi at hava vissu fyri, at tú fært tað at hanga saman fíggjarliga, tá ið inntøkuviðurskiftini broytast.
Vit kunnu hjálpa tær at fáa greiðu á, hvørt tað verður ringt at fáa endarnar at røkka saman, ella um tað bara krevur smávegis tillagingar fyri at mala runt. Vit leggja eina nýggja fíggjarætlan, sum endurspeglar broyttu inntøkuviðurskiftini, og vit gera neyðugar tillagingar í útreiðslunum.
Vert at hugsa um
- Broytingin í inntøkuni ávirkar eisini tína pensjón og møguliga eisini tínar ætlanir um uttanlandsferðir ella keyp av bústaði.
- Er tað ein møguleiki at keypa meira tíð - t.d. við at rinda øðrum fyri at loysa húsligar uppgávur sum eitt nú reingerð - í staðin fyri at fara niður í arbeiðstíð?
- Um tit eru tvey vaksin í húskinum, umhugsið so inntøkurnar hjá tykkum, og hvørt tað møguliga loysir seg betur, at makin fer at arbeiða minni.
- Kanna tínar útreiðslur - møguliga kanst tú spara pengar við at minka um ymisk hald og limagjøld.
- Um tú fert at arbeiða minni, fært tú eisini betri umstøður til at leggja húsarhald og innkeyp til rættis, og harvið kanst tú spara.
- Tað er ein fyrimunur, um tú hevur spart eitt sindur av peningi saman, áðrenn tú fert at arbeiða minni ella fert í farloyvi. Tað er altíð gott at hava eina samansparing - og kanska serliga tá inntøkan minkar.


text:
Við amerikanska Jet dreyubonkin í barakk 28 í gomlu Natostøðini í Mjørkadali ger Joel Cole listaverk úr viði, so sum krukkur, stakar og skeribretti. Onnur kompleks listaverk, ið fyri mesta partin eru evnað til úr falnum trøum kring heimbygdina Shakopee í Minnesota og førd higar til lands í bingjum fyri mongum árum síðan, eru vakurt organiskir lutir, ið umframt at verða innbjóðandi taktilir at kína, eru funktionellir sum knagar, at hanga jakkar og hattar á.
Joel kom higar fyri meir enn 30 árum síðan sum skiftisnæmingur í Rotary skipanini frá Shakopee senior high school. Tá gekk hann í studentaskúlanum við Gøtugjógv. Síðan hevur hann lisið antropologi við lærda háskúlan í Minneapolis í Minnesota, og sjónleik við Gustavus Adolphus College í Saint Peter, MN. Í dag er hann giftur Kristinu og býr í Hoyvík.
Upp í Mjørkadali heldur Joel til í barakk 28, har hermenn hava búð, tveir og tveir í hvørjum rúmi, sum í kahútt umborð á skipi, við einum vesi og einari stovu. Nú øll donsk hernaðarmál og Natomál eru flutt úr Mjørkadali, er Arresthúsið flutt inn í høvuðsbygningin niðanfyri, sum í meir enn hálva øld hevur verið ein arkitektonisk perla í grøna brattlendinum undir Sornfelli og omanfyri Kaldbaksfjørð.
Tað var í september í 2015 at Joel flutti listaverkstaðin niðan í Mjørkadal. - Ein avtala og skipan, ið er við til at veita føroysku fongsulsskipanini støðug skeið, og geva mær eitt tilhaldsstað í vøkrum og gevandi umhvørvi, ið kann hýsa mínum listaverkstaði og galleríi, segði Joel tá. Umframt tey innsettu í Arresthúsinum, sum enn er danskt málsøki, koma eisini fólk, ið ganga í Fountainhúsinum í Havn niðan higar at dreya og arbeiða undir kønu leiðslu Joels á verkstaðnum. Næmingar úr Gøtu skúla og Litlaskúla við Hoyvíkstjørn í Havn koma eisini í verkstaðin at læra um trælist og at brúka amboðini.
Fyri endanum á barakkini, har stova var fyrr, er nú gallarí, har til bera at síggja og keypa frá Joel Cole Art.
Víðari skrivaði eg á blogginum í 2012, at vakra skápið niðanfyri hevur Joel gjørt til eina kvinnu. Og tað er sólarklárt, at júst passión er í øllum arbeiði og tilfari, sum Joel arbeiðir við og fortelur okkum um.
Fyri jól sama ár, hin 6. desember í 2012, hitti eg Joel á Føroya Fólkaháskúla í Hornabø, og skrivaði soleiðis á blogginum: Joel Cole, sum niðanfyri er avmyndaður á verkstaðnum á Háskúlanum í Hornabø í Havn, arbeiðir við eini sjáldsamari og spennandi framsýning, sum letur upp í Norðurlandahúsinum fríggjakvøldið 11. januar 2013.
Framhaldandi skrivaði eg soleiðis: Joel, sum býr í Føroyum, er ættaður úr Minnesota. Hann hevur ferðast víða og kom av fyrstan tíð higar sum skiftisnæmingur. Tilfarið, sum hann brúkar í framsýningini, er úr Norðuramerika, Suðuramerika og Føroyum. Um framsýningina, sum letur upp í Norðurlandahúsinum í januar, sigur Joel soleiðis:
Í nýggjastu verkunum seti eg mær fyri at kanna tey mynstur, sum vit leggja á tilveru og atferð okkara. Vit liva í fýrakantaðum kassum. Vit hyggja út úr hesum kassum gjøgnum fýrakantað hol. Vit arbeiða í fýrakantaðum bygningum. Vit eru umgyrd av beinum strikum, vinklum og fýrakantum. Og tá vit lýsa okkara tilveru í myndum, gera vit tað við at taka bíløt, sum eru sett saman av túsundtals smáum puntum, sum allir eru í litum. Mín spurningur er hesin: Um tær myndir vit dagliga hyggja eftir, eru gjørdar úr smáum litaðum puntum, hvat er tað so í veruleikanum, vit hyggja at? Er tað hin rætti veruleikin, sum verður borin fram fyri okkum? Og hvussu ávirkar tað atferð okkara, tá vit skoða veruleikan í einum teldugjørdum heimi? Mínar nýggjastu standmyndir, sum eru úr timburi, dvølja við hesar tankar, og royna at finna eina spón av sannleika handan talgilt viðgjørdu myndirnar, sum vit síggja hvønn dag. Timbur, sum í flestu førum er úr mínum heimstaði í Minnesota, er høvuðstilfarið í hesum arbeiði. Men eg brúki eisini lívrunnið tilfar, sum eg havi funnið við føroyskar strendur og so nakað av reka.


text:
Handilin hevur nógvar ymiskur vørur, her eru nøkur merkir, ið vit hava í handlinum.
Scanmar, Furuno, Scantrol, Garmin, Simrad, Peltor, Samsung, LG, Yamaha, Panasonic, Pioneer, Edifier, ASUS, LENOVO, Apple, HP o.s.fr.
Vit hava eisini nógv tilhoyr á goymslu, t.d. leidningar, ymisk stikk til flatskermar ella telduskermar, teldumýs og keyboard til teldur, o.s.fr
Her eru nøkur dømir um tilhoyr, sum fólk ofta spyrja um:
– HDMI leidning
– AUX leidning
– USB printaraleidning
– Upphang (til flatskermar og telduskermar)
– Antennuleidning (til flatskerm / televarp)
– Uttandura antennu (televarp / KVF)
– Streymveiting (til smától og farteldur)
– Harðdiskar og geymar
– Lítlar hátalarar
Alt hetta og nógv annað hava vit á goymslu
Um tú hevur eitt stikk (leidning) í tú leitar eftir, so er viðhvørt best at taka eina mynd av tí og so koma ein túr inn í handilin


text:
* Hendan undirvísingargongd kann eisini nýtast á c-stigi á miðnámi.
Undirvísingartíðin í smáu fakunum í fólkaskúlanum er rættiliga knøpp, so tí ber til at arbeiða við heimsmálunum gjøgnum tveir tímar.
1. tími: Webquest í matrixbólkum*
- ½ tími: bólkaarbeiði í raðarbólkum (A, B, C)
- ½ tími: framløga í teigabólkum (1, 2, 3)
2. tími: Kanning og tulking av tølum
- ½ tími: setið upp tøl í linju- ella stabbamyndir
- ½ skrivið tríggjar niðurstøður um tølini
* Webquest (Net-rannsóknarferð) snýr seg um at loysa eina givna uppgávu við nýtslu av Internetinum. Matrixbólkur snýr seg um
1. tími: Webquest í matrixbólkum
Næmingarnir verða býttir í 12 bólkar, gjarna eftir kyni ella næmingatypu.
Veljast kann millum øll 17 heimsmálini, men viðmælt verður at halda seg til okkurt av teimum 6 útvaldu evnunum, tí tey hava mest góðs í einum føroyskum samanhangi. Hesi eru:
Sostatt fara næmingar í A1, A2 og A3 í raðarbólk A. Raðarbólkar skipast B og C á sama hátt.
Dømi um raðarbólkaevni til fyrsta blokk:
- A: Raðfest fimm tey týdningarmestu viðurskiftini í heimsmálinum. Greið frá hvat tey merkja: “5 Javnstøða millum kynini”
- B Raðfest fimm tey týdningarmestu viðurskiftini í heimsmálinum. Greið frá hvat tey merkja: “7 Burðardygg orka”
- C: Raðfest fimm tey týdningarmestu viðurskiftini í heimsmálinum. Greið frá hvat tey merkja: “10 Minka um ójavna”
Tá ½ tími er farin, fara næmingarnir í teigabólkar (1A, 1B, 1C eru ein teigabólkur) at greiða frá sínum evnum. Í mesta lagi 10 min. fyri hvørt evni.
2. tími: Kanning og tulking av tølum
Annar tími snýr seg um at kanna útvaldar trupulleikar innan ymisku økini. Niðanfyri liggja seks tabellir við tølum, ið hava við evnið at gera. Tølini kunnu eisini fáast í Excel-formati, so til ber at gera stabbamyndir í Excel heldur enn við hond.
5) Javnstøða millum kynini
Manntal 2011
7) Burðardygg orka
Hagstovan
8) Sømilig arbeiði og búskaparligur vøkstur
Manntal
10) Minka um ójavna
Hagstovan
12) Ábyrgdarfull nýtsla og framleiðsla
Umhvørvisstovan
14) Lívið í havinum
Hagstovan


text:
- 1Share
Umhvørvisstovan nýtir dronur at gera nýggj myndakort av øllum býum og bygdum í Føroyum.
Flogið verður verður í Fuglafirði, á Kambsdali og á Hellunum í tíðarskeiðnum 1. maj til 1.juni.
Tá kortlagt verður við dronum, flúgva hesar uml. 100 metrar uppi yvir lendinum og taka myndir beint niður. Myndirnar verða nýttar at gera myndakort, hæddarkurvar og onnur teknisk data. Flúgvingin er skjótt avgreidd, tað tekur uml. 45 min. at flúgva 1 km2.
Løgreglan er kunnað um flúgvingina.
Dronurnar eru úr løttum og haldførum tilfarið og viga beint undir 1,5 kg.
Eru spruningar til dronuflúgving, eru fólk vælkomin at seta seg í samband við Umhvørvisstovuna á tlf. 342400 ella teldupost us@us.fo.


text:
Agnar Frederiksen
12.05.2018 - 13:00
Ítróttur > Ítróttur > Fótbóltur
Føroysku U-17 dreingirni framdu í fjør eitt megnaravrik við at spæla seg til EM-endaspælið. Til EM-endaspælið hjá U17 dreingjum í ár er eisini føroysk umboðan. 36-ára gamli Dan Højgaard úr Rituvík hevur verið hjálpardómari í fleiri ár í fremstu føroysku deildini, og hann varð úttikin at verða hjálpardómari til endaspæli í Onglandi.
Dan hevur, sambært Faroe Soccer, verið hjálpardómari í heili 439 dystum í føroyskum fótbólti, umframt at hann hevur dømt yvir 50 dystir. Hann gjørdist FIFA-hjálpardómari í 2016.
Og eftir at hava havt flaggið og dekka síðulinjuna í fýra dystum í bólkaspælinum, er nú ein nýggj avbjóðing fyri framman hjá Dan: "Ja, tað hevur gingið so mikið væl, at eg skal døma eina kvartfinalu"
Dan hevur millum annað verið hjálpardómari til dystin hjá Danmark ímóti Írlandi, og hjá ensku vertunum ímóti Italia. Og í morgin skal hann aftur verða ein av hjálpardómarunum til dyst hjá Italia. Tað eru Italia og Svøríki, ið bresta saman í Rotherham.
Í viðmerking úr Onglandi sigur Dan, at tað er fantastiskt at fáa slíkan heiður. Vit spurdu hann, hvussu hann fyrireikaði seg til slíkan dyst:
- Vit hava verið saman sum eitt lið, og fyrireika okkum uppá dystin, við video og bólkaprátið.
Dómarin til dystin er úr Hollandi, og hon hjálpardómarin úr Ungarn. Saman við rituvíkinginum skulu teir stýra dystinum í Rotherham.
Fyri Dan hevur tað sera nógv at siga, at fáa ein slíkan dyst, hóast hann eisini var við til eina stóra uppliving í fjør:
- Eg var saman viđ Alex Troleis, Andrew Christiansen og Petur Reinert til HM-undankappingardyst í Kekiaí heyst, tá Kekkia og San Marino spældi. Tađ er uttan iva størsti dystur, sum eg havi haft. Men at verða útvaldur til hesa kvartfinaluna, millum fleiri sera góðar hjálpardómarar, er sjálvandi ein sera stórur heiður. Tí at støði á dómarum og hjálpardómarum til hetta endaspælið hevur veri sera høgt.
Fjórðingsfinalan ímillum Italia og Svøríki verður bríkslað í gongd klokkan 14.00 í morgin, og tað verður sostatt við luttøku av einum føroyingi.


text:
Sverri Egholm
24.04.2018 - 11:07
Tíðindi > Samfelag & Politikkur > Landspolitikkur
Hvassa orðaskifti í tinginum í gjárkvøldi førdi í dag við sær eitt misálitisuppskot á Rigmor Dam, landsstýriskvinnu í mentamálum. Misálitið snýr seg um at Mentamálaráðið hevur ógilda uppsøgnina av Liljuni Weihe, tíðindaleiðara í Kringvarpinum.
Jørgen Niclasen spurdi í tinginum um Rigmor Dam royndi at frásiga sær ábyrgdina í Mentamálaráðnum.
- Í mun til onnur starvsfólkamál er man farin inn, og hevur sett ein ávísan tíðindaleiðara í starv. Er tað so, at Rigmor Dam frásigur sær alla ábyrgd av avgerðunum, sum vera tiknar, ella er tað so, at Rigmor Dam hevur ábyrgdina, segði Jørgen Niclasen úr Fólkaflokkinum.
- Eg fari at frábiðja mær at vera korrupt, tí tað er tað, man ger. Onkur snakkaði í áðni um ærumeiðing. Hesin røðarapallurin er eitt serligt stað í Føroyum, tað at vera landsstýrisfólk er ein serligur sessur og tað, at vera tingfólk er nakað seligt. Hevði hetta gingið fyri nakra aðrastaðni í føroyska samfelagnum, hevði tað verið eitt dømi um grova, grova ærumeiðing og karaktermyrðing, segði Rigmor Dam, landsstýriskvinna.
Les eisini: Her er misálitið móti Rigmor Dam
Les eisini: Ingolf S. Olsen: Kundi verið endað í rættinum fyri ærumeiðing


text:
Tvey bronsuheiðursmerki í badminton
ítróttur01-07-2017 - 02:37 - Jóanis Nielsen
Seinnapartin í dag varð spælt um heiðursmerkini í badminton. Gull-, silvur- og bronsuheiðursmerkini skuldu deilast út. Føroyar var umboðað í trimum dystum. Einmansleiki hjá kvinnum og monnum og í blandaðum tvímansleiki.
Tá ið avtornaði, so høvdu vit tryggja okkum tvey bronsuheiðursmerki og fóru ikki tómhent heim aftur av hesum oyggjaleikunum.
Rannvá Djurhuus Carlsson vann bronsu í einmansleiki, og saman við Niclas Eysturoy vann hon somuleiðis bronsu í blandaðum tvímansleiki.
Oyggjaleikirnir eru av á hesum sinni - øll hava stríðst og kempað fyri Føroyar í eina viku, eru nógvar upplivingar ríkari og bíða spent eftir næstu avbjóðing.
"Badminton hevur nógv gott í væntu í framtíðini. Vit hava eitt ungt lið, sum hevur staðið seg gott á oyggjaleikunum, og sum vit eru errin av", sigur Erik Engelbrecht Thomsen, formaður í Badmintonsambandi Føroya.
Ljósið í hallunum er sløkt og gøturnar í Visby eru við at tømast. Íðkarir, áskoðarir, venjarir, leiðarir og onnur venda nøsini heim aftur til oyggjarnar. Oyggjaleikirnir 2017 eru av á hesum sinni - takk fyri Gotland!


text:
Stuðul
P/F Poul Hansen veitir stuðul til ymisk endamál, ið eru føroyingum og føroyska samfelagnum at gagni.
Fyri at allar umsóknir um stuðul skulu hava møguleika at verða viðgjørdar eins, verða einans umsóknir, ið eru sendar inn á niðanfyri standandi oyðublaði, viðgjørdar.
Umsóknir skulu latast inn í minsta lagi 4 vikur, áðrenn stuðulin ynskist veittur. Er skotbráið styttri enn 4 vikur, loyva vit okkum at síggja burtur frá umsóknini. Umsóknirnar verða viðgjørdar fyrsta hósdag í hvørjum mánað.
Av tí at ein ávís upphædd til stuðul er ásett, er ikki vist, at allar umsóknir fáa játtandi svar. Allar umsóknir, ið fylgja omanfyrinevndu leiðbeining, verða viðgjørdar gjølla og øll, ið hava søkt um stuðul, fáa skrivligt svar.
Sum meginregla stuðla vit ikki :
- Námsferðum
- Bóka- og fløguútgávum
- Við keypi av lutaseðlum
- Við mati